open-index/open-wikipedia-markdown huggingface dataset:
କୃଷ୍ଣ କୁମାର ମହାନ୍ତି

**କୃଷ୍ଣ କୁମାର ମହାନ୍ତି** (ଜନ୍ମ: ୨୮ ଅପ୍ରେଲ ୧୯୬୬; ଜନ୍ମସ୍ଥାନ: ଚାନ୍ଦିପୁର) ଜଣେ ଓଡ଼ିଆ ସାମ୍ବାଦିକ, ସମ୍ପାଦକ, କବି ଓ ଲେଖକ । ସେ ଧ୍ୱନି ପ୍ରତିଧ୍ୱନି ଖବର କାଗଜର ସହ-ସମ୍ପାଦକ ଭାବରେ ୨୦୧୬ ଯାଏଁ କାର୍ଯ୍ୟ କରିଥିଲେ ଏବଂ ପରେ ୨୦୧୮ ମସିହାରୁ ରେବତୀ ସାହିତ୍ୟ ପତ୍ରିକାର ସହ-ସମ୍ପାଦକ ଭାବରେ କାର୍ଯ୍ୟ କରୁଛନ୍ତି । ସେ କବି ବସନ୍ତ ମୁଦୁଲି ସ୍ମୃତି ସଂସଦର ସମ୍ପାଦକ ଭାବରେ କାର୍ଯ୍ୟ କରୁଛନ୍ତି ।

## ଜନ୍ମ, ପରିବାର ଓ ଶିକ୍ଷା 
୧୯୬୬ ମସିହାର ଅପ୍ରେଲ ୨୮ ତାରିଖରେ ବାଲେଶ୍ୱର ଜିଲ୍ଲାର ଚାନ୍ଦିପୁରଠାରେ ଜନ୍ମଗ୍ରହଣ କରିଥିଲେ କୃଷ୍ଣ କୁମାର ମହାନ୍ତି । ବାଲେଶ୍ୱର ଜିଲ୍ଲାର ସ୍କୁଲରୁ ମାଟ୍ରିକ ଶିକ୍ଷା ଶେଷ କରିବା ପରେ ସେ ଫକୀର ମୋହନ ବିଶ୍ୱବିଦ୍ୟାଳୟରେ ଅଧ୍ୟୟନ କରିଥିଲେ । ୧୯୮୯ ମସିହାରେ ସେ ମମତା ମହାନ୍ତିଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଦୁଇଜଣ ସନ୍ତାନ ଅଛନ୍ତି । ତାଙ୍କ ଝିଅ ପ୍ରତ୍ୟାଶା ପ୍ରିୟମ୍ବଦା ମହାନ୍ତି ଜଣେ ସାମ୍ବାଦିକା ତଥା ଗାଳ୍ପିକା ।

## ଓଡ଼ିଆ ସାହିତ୍ୟରେ ଅବଦାନ 
ନବମ ଶ୍ରେଣୀରେ ପଢ଼ିବା ବେଳେ ସେ ଗପ ଲେଖିବା ଆରମ୍ଭ କରିଥିଲେ, ଯାହାକି ତାଙ୍କ ସ୍କୁଲ ପତ୍ରିକାରେ ପ୍ରକାଶିତ ହୋଇଥିଲା । ମାତ୍ର ୧୯୯୦ ମସିହାରୁ ସେ ବିଧିବଦ୍ଧ ଭାବରେ ଗପ ଲେଖିବା ଆରମ୍ଭ କରିଥିଲେ; ତାଙ୍କର ଏହି ପ୍ରଥମ ଗପ, "ରକ୍ତାକ୍ତ ଚିଠି" କଥା ପତ୍ରିକାରେ ପ୍ରକାଶିତ ହୋଇଥିଲା । ୧୯୯୦ ମସିହାରୁ ଆରମ୍ଭ ହୋଇଥିବା କଥା ନବପ୍ରତିଭା ପ୍ରତିଯୋଗିତାରେ ସେ ଏହି ଗପ ଜରିଆରେ ଭାଗ ନେଇଥିଲେ ଏବଂ ଏହି ପୁରସ୍କାର ଜିତିଥିଲେ ।

### ରଚନାବଳୀ 
* *ଶ୍ୟାମଳୀ ଦାସ* (ଗପ ବହି) - ୨୦୧୬
* *ପାପ* (ଗଳ୍ପ ସଂକଳନ)
* *କେହି ଜଣେ* (କବିତା ବହି)
* *ଟିପୁ ସୁଲତାନ* (ଅନୁବାଦ)
* *ରୁବି ରାୟ* (କବିତା ବହି)

## ସମ୍ମାନ ଓ ପୁରସ୍କାର 
* କଥା ନବପ୍ରତିଭା ପୁରସ୍କାର, ୧୯୯୦
* ଭୁବନେଶ୍ୱର ପୁସ୍ତକମେଳାରେ ରବି ପଟ୍ଟନାୟକ ପୁରସ୍କାର
* ଅଙ୍କୁର ପୁରସ୍କାର
* କାଦମ୍ବିନୀ ଫିଚର ପୁରସ୍କାର
* ଅଖିଳମୋହନ କଥା ପୁରସ୍କାର
* ସମ୍ବାଦ ସଂକେତ ପୁରସ୍କାର
* ପ୍ରଗତିବାଦୀ ଗଳ୍ପ ପୁରସ୍କାର
* ସମୟ ସାଂପ୍ରତିକ ସାହିତ୍ୟ ସମ୍ମାନ
* ବର୍ଣ୍ଣାଳି ଅନୁବାଦ ସମ୍ମାନ
* ନୀହାରକନ୍ୟା କବିତା ସମ୍ମାନ

## ଆଧାର 
## ବାହାର ଆଧାର 
* 
* 

ଶ୍ରେଣୀ:୧୯୬୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:ଓଡ଼ିଆ ସାମ୍ବାଦିକ
ଗୋରାଚାନ୍ଦ ପଟ୍ଟନାୟକ

**ଗୋରାଚାନ୍ଦ ପଟ୍ଟନାୟକ** ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଓ ମନ୍ତ୍ରୀ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ରାଜନୈତିକ ଜୀବନ 
ଗୋରାଚାନ୍ଦ ପଟ୍ଟନାୟକ ନ୍ୟାସନାଲ୍ ପାର୍ଟିର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ । ଏହି ବିଧାନ ସଭାରେ ସେ ରାଜସ୍ୱ ଓ ଶିକ୍ଷା ମନ୍ତ୍ରୀ ଭାବରେ ୧ ଅପ୍ରେଲ ୧୯୩୭ରୁ ୧୯ ଜୁଲାଇ ୧୯୩୭ ଯାଏଁ କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାର ସଭ୍ୟ
ଆମିର ଭାୟାଲର୍

**ଆମିର ଭାୟାଲର୍**। ଜଣେ ଭାରତ ଟାଏକୋଣ୍ଡୋ ଆଥଲେଟ୍ | ସେ ବର୍ତ୍ତମାନ ଭାରତର ସର୍ବକନିଷ୍ଠ ଆନ୍ତର୍ଜାତୀୟ ଟାଏକୋଣ୍ଡୋ ପ୍ରଶିକ୍ଷକ ଏବଂ ଆନ୍ତର୍ଜାତୀୟ ପ୍ରତିଯୋଗିତାରେ ଭାରତର ପ୍ରତିନିଧିତ୍ୱ କରିଛନ୍ତି। ଆମିର ଭାରତରେ ଟାଏକୋଣ୍ଡୋ ପ୍ରତିଯୋଗିତା ପାଇଁ ଏକ ଇଲେକ୍ଟ୍ରୋନିକ୍ ସ୍କୋରିଂ ସିଷ୍ଟମ୍ (ପ୍ରବନ୍ଧ) ବିକଶିତ କରିଛନ୍ତି, ଯାହା ସ୍ୱଦେଶୀ ଭାବରେ ବିକଶିତ ବ technical ଷୟିକ ମାର୍ଗ ନେଟୱାର୍କିଂ ଟେକ୍ନୋଲୋଜି ଉପରେ ଆଧାରିତ |

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୯୫ ଜନ୍ମ
ଶ୍ରେଣୀ:ଏକବିଂଶ ଶତାବ୍ଦୀର ଭାରତୀୟ ଖେଳାଳୀ
ଶ୍ରେଣୀ:ମେସିନ ଅନୁବାଦରେ ତିଆରି ପ୍ରସଙ୍ଗ
ଅନନ୍ତିନୀ ମିଶ୍ର

**ଅନନ୍ତିନୀ ମିଶ୍ର** ଜଣେ ଶିଶୁ ଲେଖିକା । ସେ ଇଂରାଜୀରେ ଲେଖନ୍ତି । ସେ ବର୍ତ୍ତମାନ ୧୧ଶ ଶ୍ରେଣୀରେ ପାଠ ପଢ଼ନ୍ତି । ତାଙ୍କର ୬ଟି ପୁସ୍ତକ ପ୍ରକାଶିତ ହୋଇସାରିଛି । 
## ସଂକ୍ଷିପ୍ତ ଜୀବନୀ 
ସେ ବ୍ରହ୍ମପୁରର ମୂଳ ବାସିନ୍ଦା ଓ ବର୍ତ୍ତମାନ ନୂଆ ଦିଲ୍ଲୀଠାରେ ରୁହନ୍ତି । ତାଙ୍କ୍ ପିତାଙ୍କ ନାମ ସୁରଞ୍ଜିତ ମିଶ୍ର ଓ ମାତାଙ୍କ ନାମ ନୟାନ୍ତର ପାଢ଼ୀ । ୧୦ ବର୍ଷ ବୟସରେ ସେ *ଟ୍ରେଜର ଅଫ ସର୍ଟ ଷ୍ଟୋରୀଜ* ପୁସ୍ତକ ଲେଖି ଲୋକଲୋଚନକୁ ଆସିଥିଲେ । ତାଙ୍କ ଲିଖିତ କିଛି ପୁସ୍ତକ ଓଡ଼ିଆରେ ମଧ୍ୟ ଅନୁବାଦ କରାଯାଇଛି । 

## ରଚନାବଳୀ 
* Treasure of Short Stories
* Manhattan to Munnar ( *ମାନହଟନରୁରୁ ମୁନ୍ନାର* ଇପ୍ସିତା ଷଡ଼ଙ୍ଗୀଙ୍କଦ୍ୱାରା ଓଡ଼ିଆରେ ଅନୁବାଦିତ) 
* Khazana Kahaniyon ka (Hindi) 
* Amalgam
* Crossfire

## ଆଧାର 
ଶ୍ରେଣୀ:ଗଞ୍ଜାମ ଜିଲ୍ଲାର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଲେଖକ
ଇପ୍ସିତା ଷଡ଼ଙ୍ଗୀ

**ଇପ୍ସିତା ଷଡ଼ଙ୍ଗୀ** (ଜନ୍ମ - ୧୯୭୫) ଜଣେ ଓଡ଼ିଆ ସାହିତ୍ୟିକା । ସେ ମୌଳିକ କବିତା, ପ୍ରବନ୍ଧ ଓ ଗଳ୍ପ ଲେଖିବା ସହିତ ଇଂରାଜୀ ଓ ଅନ୍ୟଭାଷାରୁ ଓଡ଼ିଆ ଭାଷାକୁ ଅନୁବାଦ ମଧ୍ୟ କରନ୍ତି । ସେ ପୁରୀ ଜିଲ୍ଲାର ମୂଳ ବାସିନ୍ଦା । ବୃତ୍ତିରେ ସେ ଜଣେ ଅଧ୍ୟାପିକା ।

## ରଚନାବଳୀ 
### କବିତା
* ପକ୍ଷୀ ଫେରିନି ୨୦୦୦
* ଫେରିବା କଥା ୨୦୦୩
* ପୁନଶ୍ଚ ବୁଦ୍ଧ ୨୦୧୨
* କେତେବେଳେ କେଜାଣି ୨୦୧୩
* ଶବ୍ଦ ଆରପାଖ ୨୦୧୮
* ଦୃଶ୍ୟ ଦର୍ପଣ ୨୦୨୧
### ଅନୁବାଦ
* ବାଘ (ମୂଳ ରଚନା କେଦାରନାଥ ସିଂହ )

## ସମ୍ମାନ ଓ ପୁରସ୍କାର 
* ଜ୍ଞାନଦା କବିତା ସମ୍ମାନ - ୨୦୨୦
* କବି ବସନ୍ତ ମୁଦୁଲୀ କବିତା ପୁରସ୍କାର - ୨୦୨୧
* ରାଜ୍ୟ ଯୁବ ପୁରସ୍କାର
* କେନ୍ଦ୍ର ସାହିତ୍ୟ ଏକାଡ଼େମୀ ଅନୁବାଦ ପୁରସ୍କାର ନିମନ୍ତେ ମନୋନୀତ ( ବାଘ ପୁସ୍ତକ ) - ୨୦୨୨

## ଆଧାର 
ଶ୍ରେଣୀ:୧୯୭୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ବସନ୍ତ ମୁଦୁଲି କବିତା ପୁରସ୍କାର ସମ୍ମାନିତ
ଯୁଗଳ କିଶୋର ଷଡ଼ଙ୍ଗୀ

**ଯୁଗଳ କିଶୋର ଷଡ଼ଙ୍ଗୀ** (ଜନ୍ମ: ୯ ଡିସେମ୍ବର ୧୯୪୬) ଜଣେ ଭାରତୀୟ ଓଡ଼ିଆ ଓ ସମ୍ବଲପୁରୀ-ଭାଷୀ ଶିଶୁ ସାହିତ୍ୟିକ ଓ ସଂସ୍କୃତି ଗବେଷକ । ସେ ଓଡ଼ିଆ ଓ କୋଶଳୀ ଭାଷାରେ ଗଦ୍ୟ ଓ ପଦ୍ୟ । ସେ ଆକାଶବାଣୀ ନିମନ୍ତେ ସେ ଅନେକ କବିତା ଲେଖିଛନ୍ତି । ସେ ସିନ୍ଧେକେଲା, ବଲାଙ୍ଗୀରର ଧନୁଯାତ୍ରା ମହୋତ୍ସବରେ "ଶିଶୁ ଗୌରବ ସମ୍ମାନ-୨୦୨୦'ରେ ସମ୍ମାନିତ ହୋଇଥିଲେ । ତାଙ୍କୁ ୨୦୨୩ ମସିହାରେ *ଜେଜେଙ୍କ ଗପ ଗଣ୍ଠିଲି* ପୁସ୍ତକ ପାଇଁ ତାଙ୍କୁ କେନ୍ଦ୍ର ସାହିତ୍ୟ ଏକାଡ଼େମୀ ବାଳ ସାହିତ୍ୟ ପୁରସ୍କାର ପ୍ରଦାନ କରାଯାଇଥିଲା ।

## ସଂକ୍ଷିପ୍ତ ଜୀବନୀ 
ଯୁଗଳ କିଶୋର ବଲାଙ୍ଗୀରର ମୂଳ ବାସିନ୍ଦା । ସେ ୧୯୪୬ ଡିସେମ୍ବର ମାସ ୯ ତାରିଖରେ ବଲାଙ୍ଗୀର ଜିଲ୍ଲାର ସିନ୍ଧେକେଲା ଗ୍ରାମରେ ଜନ୍ମଗ୍ରହଣ କରିଥିଲେ । ଶିକ୍ଷକତା ବୃତ୍ତିରୁ କାର୍ଯ୍ୟ ଆରମ୍ବ କରି ସେ ପ୍ରଶିକ୍ଷକ ଓ ପରେ ପରିଦର୍ଶକ ଭାବେ କାର୍ଯ୍ୟକରି ୨୦୦୪ରେ ଅବସର ନେଇଥିଲେ ।

## ରଚନାବଳୀ 
### ଓଡ଼ିଆ 
* ଜେଜେଙ୍କ ଗପ ଗଣ୍ଠିଲି - ୨୦୧୮
* ଆସରେ ପିଲେ ଆସ
* ତୁମ ପାଇଁ ଏକାଙ୍କିକା
* ଚିଠି
* ତୁମ ପାଇଁ କବିତା
* ଜୁହାରଗୋ ମା’ ଦୁଆରସନୀ
* ଗୀତି ସୁରଭି
* ଅନ୍ଧାରରୁ ଆଲୁଅ
* ନିର୍ଝରଣୀ
* ଦୟାମୟୀ ମା ଦ୍ୱାରସନୀ
* ଉଦ୍‌ଯୋଗୀ ଜନଲକ୍ଷ୍ମୀନନ୍ଦନ
* ଦଳପତି ଚୟନ
* ମୁର୍ଖାନନ୍ଦ

### କୋଶଳୀ 
* ଦୁଆରସନୀ ଭଜନ୍‌
* ରସ୍‌କଦମ୍‌
* ଉଜନ୍‌ବୁଜୁଲି
* ଡୁରି
* ଛି
* ଜନ୍‌ ଉଦ୍‌ଲାନା

## ସମ୍ମାନ ଓ ପୁରସ୍କାର 
ସେ ୨୦୨୦ ମସିହାରେ ସିନ୍ଧେକେଲା, ବଲାଙ୍ଗୀରର ଧନୁଯାତ୍ରା ମହୋତ୍ସବରେ "ଶିଶୁ ଗୌରବ ସମ୍ମାନ-୨୦୨୦'ରେ ସମ୍ମାନିତ ହୋଇଥିଲେ । ୨୦୨୩ ମସିହାରେ ତାଙ୍କ *ଜେଜେଙ୍କ ଗପ ଗଣ୍ଠିଲି* ପୁସ୍ତକ ପାଇଁ ସେ କେନ୍ଦ୍ର ସାହିତ୍ୟ ଏକାଡ଼େମୀର ବାଳ ସାହିତ୍ୟ ପୁରସ୍କାର ପାଇଥିଲେ ।

## ଆଧାର 
ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଶିଶୁ ସାହିତ୍ୟିକ
ଉତ୍କଳ ସାହିତ୍ୟ

**ଉତ୍କଳ ସାହିତ୍ୟ** ଏକ ଓଡ଼ିଆ ସାହିତ୍ୟ ପତ୍ରିକା ଥିଲା । ଏହାର ପ୍ରକାଶନ ୧୮୯୭ ମସିହା ଜାନୁଆରି ମାସରେ ବିଶ୍ୱନାଥ କରଙ୍କ ସମ୍ପାଦନାରେ ଆରମ୍ଭ ହୋଇଥିଲା । ଶ୍ୟାମସୁନ୍ଦର ନନ୍ଦ, କୃଷ୍ଣପ୍ରସାଦ ଚୌଧୁରୀ, ଗୋପାଳ ଚନ୍ଦ୍ର ପ୍ରହରାଜ, ମୃତ୍ୟୁଞ୍ଜୟ ରଥ ଆଦିଙ୍କ ଆଗ୍ରହରୁ ପତ୍ରିକା ପ୍ରକାଶନ କରାଯାଇଥିଲା । ଏହି ପତ୍ରିକାରେ ବ୍ରାହ୍ମଧର୍ମ ଓ ଦର୍ଶନ ଆଧାରିତ, ସଂସ୍କୃତି, ରାଜନୀତି ଓ ବିଜ୍ଞାନ ସମ୍ବନ୍ଧୀୟ ଲେଖା ପ୍ରକାଶ ପାଉଥିଲା । ଏହି ପତ୍ରିକାଟି ପ୍ରାୟ ୪ ଦଶନ୍ଧି ଧରି ପ୍ରକାଶିତ ହୋଇଥିଲା ।

ଓଡ଼ିଆରେ ପ୍ରକାଶିତ ହୋଇଥିବା ପ୍ରଥମ ଗଳ୍ପ ରେବତୀ ୧୮୯୮ ମସିହା ଅକ୍ଟୋବର ମାସରେ ଏହି ପତ୍ରିକାର ଦ୍ୱିତୀୟ ବର୍ଷ ଦଶମ ସଂଖ୍ୟା କାର୍ତ୍ତିକ ୧୩୦୬ରେ ପ୍ରଥମେ ପ୍ରକାଶ ପାଇଥିଲା । ଫକୀର ମୋହନ ସେନାପତି ଏହି ପତ୍ରିକାରେ ଶ୍ରୀ ଧୁର୍ଜଟି ନାମରେ ଏହି ଗଳ୍ପଟି ଲେଖିଥିଲେ ।
ଫକୀର ମୋହନଙ୍କ ଉପନ୍ୟାସ ଛ ମାଣ ଆଠ ଗୁଣ୍ଠ ମଧ୍ୟ ଏହି ପତ୍ରିକାରେ ପ୍ରଥମେ ପ୍ରକାଶ ପାଇଥିଲା ।

## ଆଧାର 
ଶ୍ରେଣୀ:ଓଡ଼ିଆ ଭାଷା
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ଓଡ଼ିଆ ପତ୍ରିକା
ଜଗନ୍ନାଥ ଦାସ (ରାଜନେତା)

**ଜଗନ୍ନାଥ ଦାସ** (୧୮୯୨ – ୧୯୭୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ପଶ୍ଚିମ ଭଦ୍ରକ ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଜଗନ୍ନାଥ ଦାସ ୧୮୯୨ ମସିହାର ମାର୍ଚ୍ଚ ୫ ତାରିଖରେ ଜନ୍ମଗ୍ରହଣ କରିଥିଲେ । ସେ ପ୍ରମିଳା ଦେବୀଙ୍କୁ ବିବାହ କରିଥିଲେ ।

## ରାଜନୈତିକ ଜୀବନ 
ଜଗନ୍ନାଥ ଦାସ କଂଗ୍ରେସର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
୧୯୭୨ ମସିହାରେ ତାଙ୍କର ମୃତ୍ୟୁ ହୋଇଥିଲା । ୨୧ ଅଗଷ୍ଟ ୧୯୭୨ରେ ତାଙ୍କ ପାଇଁ ବିଧାନ ସଭାରେ ଶୋକ ପାଳନ କରାଯାଇଥିଲା ।

## ଆଧାର 
ଶ୍ରେଣୀ:୧୮୯୨ ଜନ୍ମ
ଶ୍ରେଣୀ:୧୯୭୨ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ଶ୍ରେଣୀ:ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାର ସଭ୍ୟ
ଜଗନ୍ନାଥ ଦାସ (ବହୁବିକଳ୍ପ)

ଆପଣ ଖୋଜୁଥିବା ପ୍ରସଙ୍ଗଟି ତଳଲିଖିତ ପ୍ରସଙ୍ଗମାନଙ୍କ ଭିତରୁ ଗୋଟିଏ ହୋଇଥାଇ ପାରେ:
* ଜଗନ୍ନାଥ ଦାସ
* ଜଗନ୍ନାଥ ଦାସ (ରାଜନେତା), ୧୮୯୨ରେ ଜନ୍ମିତ ଓଡ଼ିଆ ରାଜନେତା
* ଜଗନ୍ନାଥ ଦାସ (୧୯୧୧ ଜନ୍ମ), ୧୯୧୧ରେ ଜନ୍ମିତ ଓଡ଼ିଆ ରାଜନେତା
ପୁଲ୍ଲେଲା ଗୋପୀଚାନ୍ଦ

**ପୁଲ୍ଲେଲା ଗୋପୀଚାନ୍ଦ** (ଜନ୍ମ: ୧୬ ନଭେମ୍ବର ୧୯୭୩) ଜଣେ ପ୍ରାକ୍ତନ ଭାରତୀୟ ବାଡ଼ମିଣ୍ଟନ ଖେଳାଳୀ । ବର୍ତ୍ତମାନ ସେ ଭାରତୀୟ ଜାତୀୟ ଦଳର ମୁଖ୍ୟ ପ୍ରଶିକ୍ଷକ ଭାବରେ କାର୍ଯ୍ୟରତ । ୨୦୦୧ ମସିହାରେ ସେ ଅଲ ଇଂଲାଣ୍ଡ ଓପନ ବ୍ୟାଡ଼ମିଣ୍ଟନ ଚମ୍ପିୟାନସିପ ଜିତିଥିଲେ । ପ୍ରକାଶ ପାଦୁକୋନଙ୍କ ପରେ ଏହି ଉପଲବ୍ଧୀ ହାସଲ କରିବାରେ ସେ ଦ୍ୱିତୀୟ ଭାରତୀୟ ଥିଲେ । *ଗୋପୀଚାନ୍ଦ ବ୍ୟାଡ଼ମିଣ୍ଟନ ଏକାଡେମୀ* ନାମରେ ସେ ନିଜର ଏକ ବ୍ୟାଡ଼ମିଣ୍ଟନ ପ୍ରଶିକ୍ଷଣ କେନ୍ଦ୍ର ସୃଷ୍ଟିକରି ଅନେକ ଅଲିମ୍ପିକ ଖେଳାଳୀ ଓ ପଦକ ବିଜେତା ସୃଷ୍ଟି କରିପାରିଛନ୍ତି ।

## ପ୍ରାରମ୍ଭିକ ଜୀବନ 
ଗୋପୀଚାନ୍ଦ ୧୯୭୩ ମସିହା ନଭେମ୍ବର ୧୬ ତାରିଖରେ ଆନ୍ଧ୍ର ପ୍ରଦେଶର ପ୍ରକାଶମ ଜିଲ୍ଲାର ଚିରାଲାଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ପୁଲ୍ଲେଲା ସୁବାସ ଚନ୍ଦ୍ର ଓ ମାତାଙ୍କ ନାମ ପୁଲ୍ଲେଲା ସୁବ୍ବାରାଭାମ୍ମା । ପ୍ରଥମେ ସେ କ୍ରିକେଟ ଖେଳ ପ୍ରତି ଆକର୍ଷିତ ଥିଲେ କିନ୍ତୁ ବଡ଼ଭାଇଙ୍କ କଥାମାନି ସେ ବ୍ୟାଡ଼ମିଣ୍ଟନ ଖେଳିବା ଆରମ୍ଭ କରିଥିଲେ । ୧୯୯୬ ମସିହାରେ ପୁଲ୍ଲେଲା ନିଜର ପ୍ରଥମ ଜାତୀୟ ବ୍ୟାଡ଼ମିଣ୍ଟନ ଚମ୍ପିୟାନସିପ ଜିତିଥିଲେ ଓ ସେବେଠାରୁ ୨୦୦୦ ମସିହା ପର୍ଯ୍ୟନ୍ତ କ୍ରମାଗତ ଭାବରେ ୫ଥର ଏହି ଚମ୍ପିୟାନସିପ ଜିତିଥିଲେ । ୧୯୯୮ ମସିହାରେ ଇମ୍ଫାଲଠାରେ ଅନୁଷ୍ଠିତ ଜାତୀୟ କ୍ରୀଡ଼ା ପ୍ରତିଯୋଗୀତାରେ ସେ ୨ଟି ସ୍ୱର୍ଣ୍ଣ ପଦକ ଓ ଗୋଟିଏ ରୌପ୍ୟପଦକ ଜିତିଥିଲେ । ଆନ୍ତର୍ଜାତୀୟ ସ୍ତରରେ *ଥମାସ କପ*ରେ ସେ ୩ଥର ଭାରତକୁ ପ୍ରତିନିଧିତ୍ୱ କରିଥିଲେ । ୧୯୯୬ ମସିହାରେ ହିଁ ସେ ବିଜୟୱାଡ଼ାଠାରେ ଅନୁଷ୍ଠିତ ସାର୍କ ବ୍ୟାଡ଼ମିଣ୍ଟନ ପ୍ରତିଯୋଗୀତାରେ ସ୍ୱର୍ଣ୍ଣପଦକ ଜିତିଥିଲେ ଓ ୧୯୯୭ ମସିହାରେ କଲମ୍ବୋଠାରେ ଏହି ପ୍ରଦର୍ଶନ ଦୋହରାଇଥିଲେ । ୧୯୯୮ ମସିହା ରାଜ୍ୟଗୋଷ୍ଠୀ କ୍ରୀଡ଼ାରେ ସେ ଦଳଗତ ପ୍ରତିଯୋଗୀତାରେ ରୌପ୍ୟ ଓ ଏକକ ପ୍ରତିଯୋଗୀତାରେ ବ୍ରୋଞ୍ଜ ପଦକ ଜିତିଥିଲେ ।

୧୯୯୯ ମସିହାରେ ସେ ଫ୍ରାନ୍ସରେ ଅନୁଷ୍ଠିତ ଟାଉଲୁଜ ଓପନ ଚମ୍ପିୟାନସିପ ଓ ସ୍କଟଲାଣ୍ଡରେ ଅନୁଷ୍ଠିତ ସ୍କଟିଶ ଓପନ ଚମ୍ପିୟାନସିପ ଜିତିଥିଲେ । ସେହି ବର୍ଷ ସେ ହାଇଦ୍ରାବାଦଠାରେ ଏସୀଅ ସାଟେଲାଇଟ ଟୁର୍ଣ୍ଣାମେଣ୍ଟ ମଧ୍ୟ ଜିତିଥିଲେ ଓ ଜର୍ମାନ ଗ୍ରାଣ୍ଡ ପ୍ରିକ୍ସ ଚମ୍ପିୟାନସିପରେ ଦ୍ୱିତୀୟ ସ୍ଥାନରେ ରହିଥିଲେ 

୨୦୦୧ ମସିହାରେ ସେ ବର୍ମିଂହାମଠାରେ ଅଲ ଇଂଲାଣ୍ଡ ଓପନ ବ୍ୟାଡ଼ମିଣ୍ଟନ ଚମ୍ପିୟାନସିପ ଜିତିଥିଲେ । ଏହି ପ୍ରତିଯୋଗୀତାର ସେମିଫାଇନାଲରେ ସେ ବିଶ୍ୱର ଏକ ନମ୍ବର ଖେଳାଳୀ ପିଟର ଗେଡ଼େଙ୍କୁ ହରାଇଥିଲେ ଓ ଫାଇନାଲରେ ଚିନର ଚେଙ୍ଗ ହଙ୍ଗଙ୍କୁ ପରାସ୍ତ କରି ଚମ୍ପିୟାନ ହୋଇଥିଲେ । ପ୍ରକାଶ ପାଦୁକନଙ୍କ(୧୯୮୦) ପରେ ଦ୍ୱିତୀୟ ଭାରତୀୟ ଭାବରେ ସେ ଏହି ପ୍ରତିଯୋଗୀତା ଜିତିଥିଲେ ।

## ସଫଳତା 
### ଏସୀୟ ଚମ୍ପିୟାନସିପ 
*ପୁରୁଷ ଏକଳ*

### ରାଜ୍ୟଗୋଷ୍ଠୀ କ୍ରୀଡ଼ା 
*ପୁରୁଷ ଏକଳ*

### ଆଇବିଏଫ ୱାର୍ଲ୍ଡ଼ ଗ୍ରାଣ୍ଦ ପ୍ରିକ୍ସ 
ଆନ୍ତର୍ଜାତୀୟ ବ୍ୟାଡ଼ମିଣ୍ଟନ ଫେଡ଼େରେସନଦ୍ୱାରା ଅନୁମୋଦିତ ୧୯୮୩ରୁ ୨୦୦୬

*ପୁରୁଷ ଏକଳ*

### ଆଇବିଏଫ ଇଣ୍ଟରନେସନାଲ 
*ପୁରୁଷ ଏକଳ*

## ପ୍ରଶିକ୍ଷକ ଭୂମିକାରେ
 ଖେଳ ମନ୍ତ୍ରୀ ବିଜୟ ଗୋୟଲଙ୍କ ସହିତ ୨୦୧୭ ମସିହାରେ]]
ଖେଳରୁ ଅବସର ଗ୍ରହଣ କରିବା ପରେ ପୁଲ୍ଲେଲା ୨୦୦୮ ମସିହାରେ ''ଗୋପିଚାନ୍ଦ ବ୍ୟାଡ଼ମିଣ୍ଟନ ଏକାଡ଼େମୀ ପ୍ରତିଷ୍ଠା କରିଥିଲେ । ଏଥିପାଇଁ ତାଙ୍କୁ ନିଜ ଘରକୁ ବନ୍ଧା ପକେଇବାକୁ ପଡ଼ିଥିଲା । ନିମ୍ମଗଡ୍ଡା ପ୍ରସାଦ ନାମକ ବ୍ୟବସାୟୀ ତାଙ୍କୁ ୫୦ଲକ୍ଷ ଟଙ୍କା ଦାନସୂତ୍ରରେ ଏହି ଲକ୍ଷରେ ଦେଇଥିଲେ ଯେ, ଗୋପୀଚାନ୍ଦଙ୍କ ଏକାଡ଼େମୀରୁ କେହି ଜଣେ ଛାତ୍ର ଅଲିମ୍ପିକ ପଦକ ଜିତୁ । ଗୋପୀଚାନ୍ଦ ଏକାଡ଼େମୀରୁ ସାୟିନା ନେହୱାଲ, ପି. ଭି. ସିନ୍ଧୁ, ସାଈ ପ୍ରଣୀଥ, ପାରପଲ୍ଲୀ କଶ୍ୟପ, କିଦାମ୍ବୀ ଶ୍ରୀକାନ୍ତ, ଅରୁନ୍ଧତି ପଣ୍ଟାୱନେ, ଗୁରୁସାଈ ଦତ୍ତ, and ଅରୁଣ ବିଷ୍ଣୁ ଆଦି ଆନ୍ତର୍ଜାତୀୟ ବ୍ୟାଡ଼ମିଣ୍ଟନ ଖେଳାଳୀ ବାହାରିଛନ୍ତି । ସାଇନା ୨୦୧୨ ଅଲିମ୍ପିକରେ ବ୍ରୋଞ୍ଜ ପଦକ ଜିତିଥିଲେ । ସେହିପରି ସିନ୍ଧୁ ୨୦୧୬ ଅଲିମ୍ପିକରେ ବ୍ରୋଞ୍ଜ ଓ ୨୦୨୦ ଅଲିମ୍ପିକରେ ରୌପ୍ୟପଦକ ଜିତିଥିଲେ । ୨୦୧୬ ଅଲିମ୍ପିକରେ ଗୋପୀଚାନ୍ଦ ଭାରତୀୟ ଜାତୀୟ ଦଳର ମୁଖ୍ୟ ପ୍ରଶିକ୍ଷକ ଭାବରେ ମଧ୍ୟ କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:ବ୍ୟାଡ୍‍ମିଣ୍ଟନ
ଉତ୍ପଳା ସେନ

**ଉତ୍ପଳା ସେନ** (ଢାକା, ୧୨ ମାର୍ଚ୍ଚ , ୧୯୨୪ - କଲିକତା ୧୩ ମଇ, ୨୦୦୫) ବିଂଶ ଶତାବ୍ଦୀରେ ବଙ୍ଗଳା ଭାଷାର ଅନ୍ୟତମ ପ୍ରଧାନ ଗାୟିକା । ଏଗାରଟି ହିନ୍ଦୀ କଥାଚିତ୍ରରେ ସତରଟି ଗୀତ ମଧ୍ୟ ଗାଇଛନ୍ତି । ଆନନ୍ଦର କଥା ଯେ, ଓଡ଼ିଆ କଥାଚିତ୍ର ଦସ୍ୟୁ ରତ୍ନାକରରେ ସେ ଏବଂ ତାଙ୍କର ସ୍ବାମୀ ସତୀନାଥ ମୁଖାର୍ଜୀ କଣ୍ଠଦାନ କରିଥିଲେ।
ସତୀନାଥ ମୁଖାର୍ଜୀ

**ସତୀନାଥ ମୁଖାର୍ଜୀ** (୭ ଜୁନ ୧୯୨୩ - ୧୩ ଡିସେମ୍ବର ୧୯୯୨)। ଓଡ଼ିଆ କଥାଚିତ୍ର ଦସ୍ୟୁ ରତ୍ନାକରରେ ସେ ଏବଂ ତାଙ୍କର ପତ୍ନୀ ଉତ୍ପଳା ସେନ କଣ୍ଠଦାନ କରିଥିଲେ। ବଙ୍ଗଳା ଭାଷାରେ ବିଶେଷ କରି ସିନେମା ବାହାର ଗୀତ ଗୁଡ଼ିକରେ ତାଙ୍କର ବିଶେଷ ଅବଦାନ ରହିଥିଲା। ପ୍ରାୟ ସବୁ ବଡ଼ ବଡ଼ ଗାୟକ ଗାୟିକା ତାଙ୍କ ନିର୍ଦ୍ଦେଶନାରେ ଗୀତ ବୋଲିଛନ୍ତି। ଏପରିକି ଲତା ମଙ୍ଗେସକର ଙ୍କର ପ୍ରଥମ ବଙ୍ଗଳା ରେକର୍ଡର ନିର୍ଦ୍ଦେଶନା ସତୀନାଥଙ୍କ ଦ୍ବାରା ହୋଇଥିଲା। ମହମ୍ମଦ ରଫି ମଧ୍ୟ ସତୀନାଥଙ୍କ ନିର୍ଦ୍ଦେଶନାରେ କେତେକ ଲୋକପ୍ରିୟ ଗୀତ ବୋଲିଥିଲେ।
ରବି ଶତପଥୀ

**ରବି ଶତପଥୀ** (ମୃତ୍ୟୁ: ୨୦୨୩) ଜଣେ ଓଡ଼ିଆ ଯାତ୍ରା ଅଭିନେତା ଥିଲେ, ଯିଏକି ୫୦୦ରୁ ଅଧିକ ନାଟକରେ ଅଭିନୟ କରିଥିଲେ । ଜଗତସିଂହପୁର ଜିଲ୍ଲାର କୁଜଙ୍ଗ ବ୍ଲକ ଅନ୍ତର୍ଗତ କଲଦୀପ ଗ୍ରାମରେ ଜନ୍ମିତ ଶତପଥୀ ଜନତା ଗଣନାଟ୍ୟର ଲୋକପ୍ରିୟ ଯାତ୍ରା *ଶାଗୁଣା ବସିଛି ଡେଣା ମେଲେଇ*ର ହାସ୍ୟ ଅଭିନେତା ପଦୁ ମହାନ୍ତି ଚରିତ୍ର ପାଇଁ ଜଣାଶୁଣା ଥିଲେ । ସେ ଗୌରୀ ଗଣନାଟ୍ୟ, କୋଣାର୍କ ଗଣନାନ୍ୟ, ଶିବାନୀ ଗଣନାଟ୍ୟ, ବାଘାଯତୀନ ଲୋକନାଟ୍ୟ, ଇନ୍ଦ୍ର ମହଲ, ରଙ୍ଗ ମହଲ, ବିଶ୍ୱ ରଙ୍ଗମହଲ, ସୂର୍ଯ୍ୟ ମହଲ ଭଳି ‌ଯାତ୍ରା ଅନୁଷ୍ଠାନରେ ହାସ୍ୟ ଅଭିନେତା ଭାବରେ କାମ କରିଥିଲେ ।

## ଅଭିନୀତ ଯାତ୍ରା 
* *ଶାଗୁଣା ବସିଛି ଡେଣା ମେଲେଇ*
* *ମୋ ପେଁକାଳି ବଜେଇ ଦେ*
* *ଅର୍ଦ୍ଧାଙ୍ଗିନୀ*
* *ବେଳ ବୁଡ଼ିଗଲେ ବେବିନା କାନ୍ଦେ*

## ମୃତ୍ୟୁ 
୨୦୨୩ ମସିହାର ନଭେମ୍ବର ୧୭ ତାରିଖରେ ଫୁସଫୁସ କର୍କଟରେ ପୀଡ଼ିତ ହୋଇ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୬୮ ବର୍ଷ ବୟସ ହୋଇଥିଲା । ୨୦୨୩ ମସିହାର ରଜ ସମୟରେ ଯାତ୍ରା ଋତୁ ଆରମ୍ଭ ହେବାପରେ ସେ ଅଭିନୟ ପାଇଁ ପ୍ରସ୍ତୁତ ହେଉଥିବାବେଳେ କର୍କଡ଼ ରୋଗ ଯୋଗୁଁ ଚିକିତ୍ସିତ ହେଉଥିଲେ ।

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ଯାତ୍ରା ଅଭିନେତା
ଶ୍ରେଣୀ:୨୦୨୩ ମୃତ୍ୟୁ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ତରୁଣ ବାନାର୍ଜୀ

**ତରୁଣ ବାନାର୍ଜୀ** (୨୮ ଅଗଷ୍ଟ ୧୯୨୬–୬ ଅଗଷ୍ଟ ୧୯୯୨) ବିଂଶ ଶତାବ୍ଦୀରେ ଜଣେ ଜଣାଶୁଣା ବଙ୍ଗଳା ଗାୟକ ଥିଲେ । ବଙ୍ଗଳା ଚଳଚ୍ଚିତ୍ର ସମେତ ସେ ଓଡ଼ିଆ ଚଳଚ୍ଚିତ୍ରରେ ମଧ୍ୟ କଣ୍ଠସଂଗୀତ ଗାନ କରିଥିଲେ । ତାଙ୍କଦ୍ୱାରା ବୋଲା ଉଲ୍ଲେଖନୀୟ ଓଡ଼ିଆ ଗୀତ ଭିତରୁ ୧୯୬୨ ମସିହାର ଓଡ଼ିଆ କଥାଚିତ୍ର ଲକ୍ଷ୍ମୀର "ମନେଭରି ଅଭିମାନ" ଅନ୍ୟତମ ।

## ଜୀବନୀ 
ତରୁଣ ବାନାର୍ଜୀ କଲିକତାର ଏକ ବଙ୍ଗୀୟ ପରିବାରରେ ୧୯୨୬ ଅଗଷ୍ଟ ୨୮ରେ ଜନ୍ମଗ୍ରହଣ କରିଥିଲେ । ୧୯୯୨ ଅଗଷ୍ଟ ୬ରେ କଲିକତାରେ ତାଙ୍କର ଦେହାନ୍ତ ହୋଇଥିଲା ।

### ଲକ୍ଷ୍ମୀ 
ଲକ୍ଷ୍ମୀ ଚଳଚ୍ଚିତ୍ରରେ ପ୍ରଥମେ ତରୁଣ ବାନାର୍ଜୀଙ୍କ କଣ୍ଠରେ ଦୁଇଟି ଗୀତ ରେକର୍ଡ କରାଯାଇଥିଲା: "ବାରିଦରେ ତୁ ଯା’ ନା, ଯା ନା ତୁ ନ ଯା’ରେ" ଓ "ମନେ ଭରି ଅଭିମାନ" । ତେବେ ଗୀତ ରେକର୍ଡ଼ିଂର କିଛି ଦିନ ପରେ ପ୍ରଭାତ ସିନେମାରେ ଏକ ପ୍ରେସ୍ ସୋ ହୋଇଥିଲା ଆଉ ସେଠାରେ ଉପସ୍ଥିତ ବ୍ୟକ୍ତିମାନେ "ବାରିଦରେ ତୁ ଯା’ ନା, ଯା ନା ତୁ ନଯା’ରେ" ଗୀତରେ ବାନାର୍ଜୀଙ୍କ ଓଡ଼ିଆ ଉଚ୍ଚାରଣକୁ ନାପସନ୍ଦ କରିଥିଲେ । ଫଳସ୍ୱରୂପ ଗୀତକୁ ସିକନ୍ଦର ଆଲାମଙ୍କ କଣ୍ଠରେ ଆଉଥରେ ରେକର୍ଡ କରାଗଲା । ଏହା ପରେ ବାନାର୍ଜୀ ଆଉ କୌଣସି ଓଡ଼ିଆ ଚଳଚ୍ଚିତ୍ରରେ ଗୀତ ଗାଇବା ପାଇଁ ମନା କରିଦେଇଥିଲେ ।

## ଆଧାର 
ଶ୍ରେଣୀ:୧୯୨୬ ଜନ୍ମ
ଶ୍ରେଣୀ:୧୯୯୨ ମୃତ୍ୟୁ
ବିପ୍ରଚରଣ ମହାନ୍ତି

**ବିପ୍ରଚରଣ ମହାନ୍ତି** (୧୯୨୭-୨୯ ଅଗଷ୍ଟ ୨୦୦୯) ଜଣେ ଭାରତୀୟ ଭାସ୍କର୍ଯ୍ୟ ଶିଳ୍ପୀ ଥିଲେ ଓ ଓଡ଼ିଶାରେ ବ୍ରୋଞ୍ଜ ପ୍ରତ୍ତିମୂର୍ତ୍ତୀ ନିର୍ମାଣର ଜନକ ଭାବେ ଜଣାଶୁଣା । ସେ ୧୯୨୭ ମସିହାରେ ଓଡ଼ିଶାର ଯାଜପୁର ଜିଲ୍ଲାର ନାନପୁର ଗ୍ରାମରେ ଜନ୍ମଗ୍ରହଣ କରିଥିଲେ । ଭାରତୀୟ ସଂସଦ ପରିସରରେ ପ୍ରତିଷ୍ଠା ହୋଇଥିବା ବିର୍ସା ମୁଣ୍ଡାଙ୍କ ଦ୍ୱିଗୁଣିତ ଆକୃତିର ବ୍ରୋଞ୍ଜ ପ୍ରତିମୂର୍ତ୍ତି ଏବଂ ଦାଣ୍ଡି ଯାତ୍ରା ଉପରେ ମହାତ୍ମା ଗାନ୍ଧୀଙ୍କ ଦ୍ୱିଗୁଣିତ ଆକୃତିର ବ୍ରୋଞ୍ଜ ପ୍ରତିମୂର୍ତ୍ତି ତାଙ୍କ ଉଲ୍ଲେଖନୀୟ କୃତି ମଧ୍ୟରୁ ଅନ୍ୟତମ । ସେ ସରକାରୀ ଚାରୁ ଓ କାରୁକଳା ମହାବିଦ୍ୟାଳୟରେ ୧୯୫୭ ମସିହାରେ ଅଧ୍ୟାପକ ଭାବେ ଯୋଗ ଦେଇ ସେଠାରୁ ୧୯୮୫ ମସିହାରେ ପ୍ରାଧ୍ୟାପକ ଭାବେ ଅବସର ଗ୍ରହଣ କରିଥିଲେ । ତାଙ୍କୁ ଓଡ଼ିଶା ଲଳିତ କଳା ଏକାଡେମୀ ପକ୍ଷରୁ ୧୯୯୪ ମସିହାରେ ଧର୍ମପଦ ପୁରସ୍କାର ଓ ଓଡ଼ିଶା ରାଜ୍ୟ ସଂସ୍କୃତି ପରିଷଦ ପକ୍ଷରୁ ରାଜ୍ୟପାଳ ସମ୍ମାନରେ ସମ୍ମାନିତ କରାଯାଇଥିଲା । ଓଡ଼ିଆ ଶିକ୍ଷାବିଦ୍ ଓ ଫଣ୍ଟ ଡିଜାଇନର ସଚୀନ୍ଦ୍ର କୁମାର ମହାନ୍ତି ତାଙ୍କ ପୁଅ ।

୨୦୦୯ ମସିହା ଅଗଷ୍ଟ ୨୬ ତାରିଖରେ ଭୁବନେଶ୍ୱରରେ ତାଙ୍କର ଦେହାନ୍ତ ହୋଇଥିଲା ।

## ପ୍ରାରମ୍ଭିକ ଜୀବନ ଓ ଶିକ୍ଷା 
ବିପ୍ରଚରଣ ମହାନ୍ତି ୧୯୨୭ ମସିହାରେ ଓଡ଼ିଶାର ଯାଜପୁର ଜିଲ୍ଲାର ନାନାପୁର ଗ୍ରାମରେ ଜନ୍ମଗ୍ରହଣ କରିଥିଲେ । ସେ ୧୯୪୬ରୁ ୧୯୫୧ ମସିହା ପର୍ଯ୍ୟନ୍ତ କଲିକତାର ସରକାରୀ କଳା ଓ କାରିଗରୀ ବିଦ୍ୟାଳୟକୁ ଯାଇ ମଡେଲିଂ ଏବଂ ମୂର୍ତ୍ତିକଳାରେ ବିଶେଷଜ୍ଞତା ହାସଲ କରିଥିଲେ । ସେ କଟକରେ ଫ୍ରିଲାନ୍ସ ଆର୍ଟିଷ୍ଟ ଭାବରେ କ୍ୟାରିୟର ଆରମ୍ଭ କରିଥିଲେ ଏବଂ ଓଡ଼ିଶାରେ ପ୍ରଥମ ବ୍ରୋଞ୍ଜ ଏବଂ ମାର୍ବଲ ମୂର୍ତ୍ତି ଆରମ୍ଭ କରିଥିଲେ । ସେ ୧୯୫୭ ମସିହାରେ ଖଲ୍ଲିକୋଟସ୍ଥିତ ସରକାରୀ ଚାରୁ ଓ କାରୁକଳା ମହାବିଦ୍ୟାଳୟରେ ମୂର୍ତ୍ତି ଓ ଚିତ୍ରକଳା ଅଧ୍ୟାପକ ଭାବରେ ଯୋଗ ଦେଇଥିଲେ ଏବଂ ୧୯୮୫ରେ ପ୍ରାଧ୍ୟାପକ ଭାବରେ ଅବସର ଗ୍ରହଣ କରିଥିଲେ । ସେ ରେଭେନ୍ସା ମହାବିଦ୍ୟାଳୟରେ ମଧ୍ୟ ବିଭିନ୍ନ ପଦବୀରେ କାର୍ଯ୍ୟ କରିଥିଲେ ।

## କାର୍ଯ୍ୟ 
ସେ ଓଡ଼ିଶାରେ ବ୍ରୋଞ୍ଜ ପ୍ରତ୍ତିମୂର୍ତ୍ତୀ ନିର୍ମାଣର ଜନକ ଭାବେ ଜଣାଶୁଣା ଥିଲେ । ତାଙ୍କ ଉଲ୍ଲେଖନୀୟ କୃତି ମଧ୍ୟରୁ ଭାରତୀୟ ସଂସଦ ପରିସରରେ ପ୍ରତିଷ୍ଠା ହୋଇଥିବା ବିର୍ସା ମୁଣ୍ଡାଙ୍କ ଦ୍ୱିଗୁଣିତ ଆକୃତିର ବ୍ରୋଞ୍ଜ ପ୍ରତିମୂର୍ତ୍ତି ଏବଂ ଦାଣ୍ଡି ଯାତ୍ରା ଉପରେ ମହାତ୍ମା ଗାନ୍ଧୀଙ୍କ ଦ୍ୱିଗୁଣିତ ଆକୃତିର ବ୍ରୋଞ୍ଜ ପ୍ରତିମୂର୍ତ୍ତି ଆଦି ଅନ୍ୟତମ । ତାଙ୍କର ଆଉ କେତେକ ଉଲ୍ଲେଖନୀୟ କୃତି ହେଲା *ପୋଟ୍ରେଟ* (୧୯୭୦), *ନାଇଟୱାଚମ୍ୟାନ* (୧୯୭୨), *ହଙ୍ଗ୍ରି* (୧୯୭୩), *ଗ୍ରିଫ* (୧୯୭୪) ଏବଂ *ରିକ୍ଲାଇନିଂ* (୧୯୭୫) ।

## ସ୍ମୃତି 
ତାଙ୍କ ସ୍ମୃତିରେ ୨୦୧୦ ମସିହାରେ ତାଙ୍କ ପ୍ରଥମ ଶ୍ରାଦ୍ଧବାର୍ଷିକୀରେ ବିପ୍ର ଚରଣ ମହାନ୍ତି ମେମୋରିଆଲ ଟ୍ରଷ୍ଟ ପ୍ରତିଷ୍ଠା କରାଯାଇଥିଲା । ଏହି ଦିନ ତାଙ୍କ ଜୀବନୀ ରଚନା କରାଯାଇ ମୁକ୍ତିଲାଭ କରିଥିଲା ।

## ଆଧାର 
ଶ୍ରେଣୀ:୧୯୨୭ ଜନ୍ମ
ଶ୍ରେଣୀ:୨୦୦୯ ମୃତ୍ୟୁ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ଶ୍ରେଣୀ:ଧର୍ମପଦ ପୁରସ୍କାର ବିଜେତା
ତୃପ୍ତି ଘୋଷ

**ତୃପ୍ତି ଘୋଷ** ଜଣେ ଶାସ୍ତ୍ରୀୟ ସଙ୍ଗୀତ କଣ୍ଠଶିଳ୍ପୀ ତଥା ପ୍ରଛଦପଟ ଗାୟିକା ଥିଲେ । ସେ ଆକାଶବାଣୀର କଣ୍ଠଶିଳ୍ପୀ ଭାବରେ କାର୍ଯ୍ୟ କରୁଥିଲେ । ୧୯୬୪ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର,  *ନବଜନ୍ମ*ରେ ସେ *ଗୋଟିଏ ଯୁଗଳ ଗୀତ* ଗାଇଥିଲେ । ତତ୍କାଳୀନ ଜଣେ ଉଚ୍ଚପଦସ୍ଥ ସରକାରୀ କର୍ମଚାରୀଙ୍କୁ ସେ ବିବାହ କରିଥିଲେ । କଟକ କଳା ବିକାଶ କେନ୍ଦ୍ରରେ ତୃପ୍ତି ଘୋଷ ସ୍ମୃତି ରନିଙ୍ଗ୍ ଶିଲ୍ଡ ପ୍ରଦାନ କରାଯାଏ ।

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ଜଗବନ୍ଧୁ ସିହ୍ନା

**ଜଗବନ୍ଧୁ ସିହ୍ନା** ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ଉତ୍ତର ପୁରୀ ସଦର ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ରାଜନୈତିକ ଜୀବନ 
ଜଗବନ୍ଧୁ ସିହ୍ନା କଂଗ୍ରେସର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାର ସଭ୍ୟ
ଇଲା ଚକ୍ରବର୍ତ୍ତୀ

**ଈଲା ବସୁ**  (୧୦ ଅଗଷ୍ଟ ୧୯୩୬ – ୨୧ ସେପ୍ଟେମ୍ବର, ୧୯୯୧) ବଙ୍ଗଳା ସଙ୍ଗୀତ ଜଗତରେ ଜଣେ ସ୍ବନାମଧନ୍ଯ ଗାୟିକା ଥିଲେ। ଆନନ୍ଦର ବିଷୟ ଯେ, ସେ ଓଡ଼ିଆ କଥାଚିତ୍ର ମା (୧୯୫୯ର କଥାଚିତ୍ର)ରେ କଣ୍ଠଦାନ କରିଛନ୍ତି।
କଳିଙ୍ଗ ଭାରତୀ

**କଳିଙ୍ଗ ଭାରତୀ**, କଟକ ଓଡ଼ିଶାର ସାଂସ୍କୃତିକ ଇତିହାସର ଏକ ବଳିଷ୍ଠ ସ୍ତମ୍ଭ। ବିଶିଷ୍ଟ ଲେଖକ ତଥା ଗବେଷକ ବିଚ୍ଛନ୍ଦଚରଣ ପଟ୍ଟନାୟକଙ୍କ ଉଦ୍ୟମରେ ୧୯୪୪ ମସିହାରେ ପ୍ରତିଷ୍ଠିତ ଏହି ଅଗ୍ରଗାମୀ ସଂଗଠନ ଥିଲା ଇନ୍ଦ୍ରଧନୁ ବିଜୁଳି କଳିର ଏକ ନୂତନ ସଂସ୍କରଣhttps://www.facebook.com/groups/590386034662296/। ଏହା ପୂର୍ବରୁ ୧୯୪୩ ମସିହାରେ ପ୍ରତିଷ୍ଠିତ ହୋଇଥିବା ଉତ୍କଳ ଛାତ୍ର ସାହିତ୍ୟ ସମାଜ ସହ ସମ୍ପୃକ୍ତ ଥିବା ଯୁବ ସଙ୍ଗଠକ ରଜତ କୁମାର କର କଳିଙ୍ଗ ଭାରତୀ ଆନୁକୂଲ୍ୟରେ ଭଞ୍ଜ ଜୟନ୍ତୀ ଉତ୍ସବ ବହୁ ଆଡ଼ମ୍ବର ସହକାରେ ପାଳନ କରାଉଥିଲେhttps://ms-my.facebook.com/events/%E0%AC%AD%E0%AC%9E%E0%AD%8D%E0%AC%9C-%E0%AC%AE%E0%AC%A3%E0%AD%8D%E0%AC%A1%E0%AC%AA-%E0%AC%AE%E0%AC%BF%E0%AC%B6%E0%AC%A8-%E0%AC%B0%E0%AD%8B%E0%AC%A1-%E0%AC%95%E0%AC%9F%E0%AC%95/%E0%AD%AD%E0%AD%AB-%E0%AC%A4%E0%AC%AE-%E0%AC%AD%E0%AC%9E%E0%AD%8D%E0%AC%9C-%E0%AC%9C%E0%AD%9F%E0%AC%A8%E0%AD%8D%E0%AC%A4%E0%AD%80-%E0%AC%AE%E0%AC%B9%E0%AC%BE%E0%AC%B8%E0%AC%AA%E0%AD%8D%E0%AC%A4%E0%AC%BE%E0%AC%B9-%E0%AC%AE%E0%AC%B9%E0%AC%BE-%E0%AC%B9%E0%AD%80%E0%AC%B0%E0%AC%95-%E0%AC%9C%E0%AD%9F%E0%AC%A8%E0%AD%8D%E0%AC%A4%E0%AD%80/1699846566762269/। ଲୋକପ୍ରିୟ ବକ୍ତା ହୃଦାନନ୍ଦ ରାୟ ମଧ୍ୟ କଳିଙ୍ଗ ଭାରତୀ ସହ ସମ୍ପୃକ୍ତ ଥିଲେhttps://abhigam.com/odisha/shyamamani-devi-will-get-79th-kalinga-bharati-award-for-2023/ ।
ଉତ୍କଳ ଛାତ୍ର ସାହିତ୍ୟ ସମାଜ

**ଉତ୍କଳ ଛାତ୍ର ସାହିତ୍ୟ ସମାଜ** ୧୯୪୩ ମସିହାରେ କଟକରେ ବିଚ୍ଛନ୍ଦଚରଣ ପଟ୍ଟନାୟକଙ୍କ ଦ୍ବାରା ପ୍ରତିଷ୍ଠିତ ହୋଇଥିଲାhttps://www.facebook.com/rajatkumarkarOdisha/photos/a.1444668842315525/3395689527213437/?type=3&locale=ar_AR। ୧୯୩୬ ମସିହାରେ ଓଡ଼ିଶା ଏକ ସ୍ୱତନ୍ତ୍ର ରାଜ୍ୟ ଭାବରେ ଗଠିତ ହେବାପରେ ଲୋକମାନଙ୍କ ମଧ୍ୟରେ ନୂଆ ଉନ୍ମାଦନା ସୃଷ୍ଟି ହୋଇଥିଲା ଓ ତାହାର ଚିତ୍ରଣ କବିଚନ୍ଦ୍ର କାଳୀଚରଣ ପଟ୍ଟନାୟକଙ୍କ ସାଂସ୍କୃତିକ ଆତ୍ମଜୀବନୀ କୁମ୍ଭାର ଚକରେ ପରିଦୃଷ୍ଟ ହୁଏ। ଯୁବମାନସକୁ ଉପଯୁକ୍ତ ସାଂସ୍କୃତିକ ପରିଚୟ ଦେବା ଥିଲା ଏହି ଅନୁଷ୍ଠାନର ଲକ୍ଷ୍ୟhttps://sambad.in/state/kabi-samrat-upendra-bhanja-jayanti-144209/। ଅବଶ୍ୟ ୧୮୯୪ ମସିହାରେ ଚେର ବାନ୍ଧିଥିବା ଉତ୍କଳ ସାହିତ୍ୟ ସମାଜ ଏଥିପାଇଁ ପ୍ରେରଣା ଯୋଗାଇଥିଲା।

ଏତଦବ୍ୟତୀତ ଉନ୍ନବିଂଶ ଶତାବ୍ଦୀରେ ଓଡ଼ିଆ ଆନ୍ଦୋଳନର କର୍ଣ୍ଣଧାର ମାନଙ୍କର ପ୍ରଭାବ ମହତ୍ତ୍ୱପୂର୍ଣ୍ଣ। ଯଥା ବିଚିତ୍ରାନନ୍ଦ ଦାସ (୧୮୨୭), ଗୌରୀଶଙ୍କର ରାୟ  (୧୮୩୮-୧୯୧୭), ହରିହର ଦାସଶର୍ମା (୧୮୪୨-୧୮୭୧), ପ୍ୟାରୀମୋହନ ଆଚାର୍ଯ୍ୟ  (୧୮୫୧-୧୮୮୧), ବିଶ୍ୱନାଥ କର  (୧୮୬୪-୧୯୩୪), ନୀଳମଣି ବିଦ୍ୟାରତ୍ନ  (୧୮୬୭-୧୯୨୪), ଗୋପୀନାଥ ନନ୍ଦ  (୧୮୬୯-୧୯୨୪), ଗୋପାଳ ଚନ୍ଦ୍ର ପ୍ରହରାଜ  (୧୮୭୪-୧୯୪୫), ମୃତ୍ୟୁଞ୍ଜୟ ରଥ  (୧୮୮୨-୧୯୨୪), ଓ ଶଶିଭୂଷଣ ରଥ  (୧୮୮୫-୧୯୪୩) ଇତ୍ୟାଦି।

ଏହି ପରିପ୍ରେକ୍ଷୀରେ, ଉତ୍କଳ ଛାତ୍ର ସାହିତ୍ୟ ସମାଜ ଥିଲା କଳିଙ୍ଗ ଭାରତୀର ଏନ୍ତୁଡ଼ିଶାଳ। କିନ୍ତୁ ସମୟକ୍ରମେ ଭଞ୍ଜ ସାହିତ୍ୟ ଓ ରୀତି ଯୁଗୀୟ କାବ୍ୟ କବିତା ପ୍ରତି ଆକର୍ଷଣ ହ୍ରାସ ପାଇବାରେ ଲାଗିଛି। ଅନ୍ୟ ପକ୍ଷରେ, ଇନ୍ଦ୍ରଧନୁ ବିଜୁଳି କଳି ସନ୍ଦର୍ଭରେ ରାଧାନାଥ ଯୁଗୀୟ ସାହିତ୍ୟର ଅବସ୍ଥା କିଛି ଭିନ୍ନ ନୁହେଁhttps://kantiokatha.blogspot.com/2017/10/blog-post_9.html।
ପ୍ରଭାକର ମହାରଣା

**ପ୍ରଭାକର ମହାରଣା** ଜଣେ ଭାରତୀୟ ଓଡ଼ିଆ ଭାସ୍କର୍ଯ୍ୟ ଶିଳ୍ପୀ ଓ ଚିତ୍ରକର । ପଥର ଶିଳ୍ପ ମାଧ୍ୟମରେ ଓଡ଼ିଶାର ପାରମ୍ପାରିକ ମୂର୍ତ୍ତିକଳା ସଂରକ୍ଷଣରେ ଅବଦାନ ପାଇଁ ଭାରତର ରାଷ୍ଟ୍ରପତିଙ୍କଦ୍ବାରା ତାଙ୍କୁ ୨୦୧୮ ମସିହାରେ ପଦ୍ମଶ୍ରୀ ସମ୍ମାନ ମିଳିଥିଲା । ତାଙ୍କୁ ମିଳିଥିବା ଅନ୍ୟାନ୍ୟ ପୁରସ୍କାର ମଧ୍ୟରେ ୧୯୮୭ ମସିହାରେ ରାଜ୍ୟ ପୁରସ୍କାର,  ୧୯୯୨ରେ ଜାତୀୟ ପୁରସ୍କାର, ୨୦୧୫ ମସିହାରେ ଶିଳ୍ପୀଗୁରୁ ସମ୍ମାନ ଆଦି ଅନ୍ୟତମ ।

## ଜୀବନୀ
ମହାରଣା ଓଡ଼ିଶାର ପୁରୀ ଜିଲ୍ଲାର କୋଣାର୍କ ନିକଟରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ସାଧୁଚରଣ ମହାରଣା ଜଣେ କାଠକାମରେ ପାରଙ୍ଗମ ମହାରଣା ଥିଲେ । ପ୍ରଭାକର ନିଜ ଗାଁରେ ପ୍ରାଥମିକ ଶିକ୍ଷାଗ୍ରହଣ କରିଥିଲେ । ସ୍କୁଲରେ ପଢ଼ିବା ବେଳେ ସେ ଗଣିତ ଓ ସାହିତ୍ୟ ଖାତାରେ ଚିତ୍ର ଆଙ୍କୁଥିଲେ । ସେ ନିଜ ବାପାଙ୍କୁ ପ୍ରଥମ ଗୁରୁ ବୋଲି ମାନନ୍ତି । ପରେ ସେ କୋଣାର୍କ, ଭୁବନେଶ୍ୱର ଓ ପୁରୀର ବିଭିନ୍ନ ଦେଉଳକୁ ଯାଇ କଳାଭାସ୍କର୍ଯ୍ୟ ମଧ୍ୟ ଅଧ୍ୟୟନ କରିଥିଲେ । ତାଙ୍କ ବାପା ତାଙ୍କୁ ପରେ ରାଜ୍ୟ ହସ୍ତକଳା ତାଲିମ କେନ୍ଦ୍ରରେ ପଥର କଳା ଅଧ୍ୟୟନ ପାଇଁ ୧୯୫୭ ମସିହାରେ ଭର୍ତ୍ତି କରାଇଥିଲେ । ଜାତୀୟ ପୁରସ୍କାରପ୍ରାପ୍ତ ଶିଳ୍ପୀ ସତ୍ୟବାଦୀ ମହାରଣା ତାଙ୍କର ଗୁରୁ ଥିଲେ । ପରେ ସେ ଆଉ ଭାସ୍କର୍ଯ୍ୟ ଶିଳ୍ପୀଗୁରୁ ଲାଲମୋହନ ମହାରଣାଙ୍କଠାରୁ ଅଧିକ ତାଲିମ ଗ୍ରହଣ କରିଥିଲେ । ସେ ନିଜେ ଭାରତ ସରକାରଙ୍କ ଅଧୀନରେ ୯୦ରୁ ଅଧିକ ନବୀନ ଶିଳ୍ପୀଙ୍କୁ ତାଲିମ ପ୍ରଦାନ କରିଛନ୍ତି । ସେ କୋଣାର୍କର ଲୁପ୍ତପ୍ରାୟ ଭାସ୍କର୍ଯ୍ୟର ପୁନରୁତ୍ଥାନ ଓ ପଥର ଭାସ୍କର୍ଯ୍ୟକଳାକୁ କିପରି ଅଧିକ ଶିଳ୍ପୀ ଜୀବିକା ଭାବେ ଗ୍ରହଣ କରିବେ ସେଥି ଲାଗି କାର୍ଯ୍ୟକରିଆସୁଛନ୍ତି ।

## କଳାକୃତି 
ତାଙ୍କ ନିର୍ମାଣକଳା ମଧ୍ୟରେ ଗୁଜରାଟର ଶକ୍ତିମାତା ମନ୍ଦିର, ନାଇଜେରିଆର ଜଗନ୍ନାଥ ମନ୍ଦିର, ତାଇୱାନର ବୁଦ୍ଧମନ୍ଦିର ଆଦି ପ୍ରଧାନ ।

## ସମ୍ମାନ ଓ ପୁରସ୍କାର 
ଓଡ଼ିଶାର ପାରମ୍ପାରିକ ମୂର୍ତ୍ତିକଳାର ବିକାଶ ଓ ସଂରକ୍ଷଣ ନିମନ୍ତେ ତାଙ୍କୁ ୨୦୧୮ ମସିହାରେ ଭାରତର ତତ୍କାଳୀନ ରାଷ୍ଟ୍ରପତି ରାମନାଥ କୋବିନ୍ଦ ଦେଶର ଚତୁର୍ଥ ବେସାମରିକ ପୁରସ୍କାର ପଦ୍ମଶ୍ରୀ ପ୍ରଦାନ କରିଥିଲେ । ଏହି ପୁରସ୍କାର ପାଇବା ଅବସରରେ ସେ ଏହି ସମ୍ମାନର ଶ୍ରେୟ କୋଣାର୍କ ମନ୍ଦିର ନିର୍ମାଣ କରିଥିବା ବାର ଶହ ବଢ଼େଇଙ୍କୁ ଦେଇଥିଲେ । ତାଙ୍କୁ ମିଳିଥିବା ଅନ୍ୟାନ୍ୟ ପୁରସ୍କାର ମଧ୍ୟରେ ୧୯୮୭ ମସିହାରେ ଓଡ଼ିଶାର ତତ୍କାଳୀନ ମୁଖ୍ୟମନ୍ତ୍ରୀ ଜାନକୀ ବଲ୍ଲଭ ପଟ୍ଟନାୟକଙ୍କଠାରୁ ରାଜ୍ୟ ପୁରସ୍କାର, ଓ ୧୯୯୨ରେ ତତ୍କାଳୀନ ଭାରତୀୟ ପ୍ରଧାନମନ୍ତ୍ରୀ ଶଙ୍କର ଦୟାଲ ଶର୍ମାଙ୍କଠାରୁ ଜାତୀୟ ପୁରସ୍କାର, ୨୦୧୫ ମସିହାରେ ସେତେବେଳର ଭାରତୀୟ ରାଷ୍ଟ୍ରପତି ପ୍ରଣବ ମୁଖାର୍ଜୀଙ୍କଠାରୁ ଶିଳ୍ପୀଗୁରୁ ସମ୍ମାନ ଆଦି ଅନ୍ୟତମ ।

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କେନ୍ଦୁଝର ଜିଲ୍ଲାର ଲୋକ
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:ପଦ୍ମ ଭୂଷଣ ସମ୍ମାନିତ
ବିଷୁବ ମିଳନ

**ବିଷୁବ ମିଳନ** ପ୍ରଜାତନ୍ତ୍ର ପ୍ରଚାର ସମିତି ପକ୍ଷରୁ ଆୟୋଜିତ ହୋଇଥାଏ । ପ୍ରଜାତନ୍ତ୍ରର ପ୍ରତିଷ୍ଠାତା, ସାହିତ୍ୟିକ ତଥା ପୂର୍ବତନ ମୁଖ୍ୟମନ୍ତ୍ରୀ ହରେକୃଷ୍ଣ ମହତାବ ଏହି ଉତ୍ସବ ଆରମ୍ଭ କରିଥିଲେ । ରାଜ୍ୟରେ ଏବେ ଆୟୋଜିତ ସାହିତ୍ୟ ଉତ୍ସବମାନଙ୍କ ମଧ୍ୟରେ ‘ପ୍ରଜାତନ୍ତ୍ର ବିଷୁବ ଉତ୍ସବ’ ହେଉଛି ସର୍ବ ପୁରାତନhttps://prajatantrathevoice.com/2023/04/16/74th-jhankar-celebrated/  । ଦୀର୍ଘ ୭୪ ବର୍ଷ ଧରି କଟକରେ ଓଡ଼ିଆ ନୂଆ ବର୍ଷ ବା ବିଷୁବ ସଂକ୍ରାନ୍ତି ଅବସରରେ ଏହା ଆୟୋଜିତ ହୋଇଆସୁଛିବ୍ୟବହାରକାରୀ:MKar/ପ୍ରଜାତନ୍ତ୍ର ପ୍ରଚାର ସମିତି।

ଅନ୍ୟ ମାନଙ୍କ ମଧ୍ୟରେ ନିମାଇଁ ଚରଣ ହରିଚନ୍ଦନ, କମଳାକାନ୍ତ ଲେଙ୍କା, ରମେଶ ଚନ୍ଦ୍ର ଭଞ୍ଜ, କୃଷ୍ଣଚନ୍ଦ୍ର ପାଣିଗ୍ରାହୀ, ଓ ଚିନ୍ତାମଣି ବେହେରା ପ୍ରଭୃତି ବିଭିନ୍ନ ସମୟରେ ପୁରସ୍କୃତ ହୋଇଛନ୍ତି।
ଭଞ୍ଜ ଜୟନ୍ତୀ

**ଭଞ୍ଜ ଜୟନ୍ତୀ** ୧୯୪୩ ମସିହାରେ ପ୍ରତିଷ୍ଠିତ ହୋଇଥିବା ଉତ୍କଳ ଛାତ୍ର ସାହିତ୍ୟ ସମାଜ ଓ ୧୯୪୪ ମସିହାରେ ପ୍ରତିଷ୍ଠିତ ହୋଇଥିବା କଳିଙ୍ଗ ଭାରତୀ ଆନୁକୂଲ୍ୟରେ କଟକରେ ବହୁ ଆଡ଼ମ୍ବର ସହକାରେ ପାଳିତ ହୋଇଆସୁଛିhttps://www.dharitri.com/hurricane-purna-chandra-das-was-honored-with-the-killing-bharati-award/amp/। ବିଷୁବ ମିଳନ ପରି ଓଡ଼ିଶାର ସାଂସ୍କୃତିକ ଇତିହାସରେ ଏହାର ଭୂମିକା ଅମାପ। ରଜତ କୁମାର କର, ଶରତ କୁମାର କର, ଓ ହୃଦାନନ୍ଦ ରାୟ ପ୍ରଭୃତି ଗବେଷକମାନେ ଏହାକୁ ଦିଗଦର୍ଶନ ଦେଇଆସୁଥିଲେ। ବିଚ୍ଛନ୍ଦଚରଣ ପଟ୍ଟନାୟକ ଓ କବିଚନ୍ଦ୍ର କାଳୀଚରଣ ପଟ୍ଟନାୟକ ଆଦିଙ୍କ ପ୍ରେରଣା ଏହା ପଛରେ ରହିଥିଲା।  

ଆଧାର https://ms-my.facebook.com/events/%E0%AC%AD%E0%AC%9E%E0%AD%8D%E0%AC%9C-%E0%AC%AE%E0%AC%A3%E0%AD%8D%E0%AC%A1%E0%AC%AA-%E0%AC%AE%E0%AC%BF%E0%AC%B6%E0%AC%A8-%E0%AC%B0%E0%AD%8B%E0%AC%A1-%E0%AC%95%E0%AC%9F%E0%AC%95/%E0%AD%AD%E0%AD%AB-%E0%AC%A4%E0%AC%AE-%E0%AC%AD%E0%AC%9E%E0%AD%8D%E0%AC%9C-%E0%AC%9C%E0%AD%9F%E0%AC%A8%E0%AD%8D%E0%AC%A4%E0%AD%80-%E0%AC%AE%E0%AC%B9%E0%AC%BE%E0%AC%B8%E0%AC%AA%E0%AD%8D%E0%AC%A4%E0%AC%BE%E0%AC%B9-%E0%AC%AE%E0%AC%B9%E0%AC%BE-%E0%AC%B9%E0%AD%80%E0%AC%B0%E0%AC%95-%E0%AC%9C%E0%AD%9F%E0%AC%A8%E0%AD%8D%E0%AC%A4%E0%AD%80/1699846566762269/
ଅନିମା କର

**ଅନିମା କର** ଜଣେ ଜଣାଶୁଣା ଅଧ୍ୟାପିକା ଓ ଗାୟିକା ଥିଲେ ।  ଆକାଶବାଣୀ କଟକରୁ ସେ ବୋଲିଥିବା ଅନେକ ଗୀତ ପ୍ରସାରିତ ହୋଇଛି ଯାହା ମଧ୍ୟରେ ଚିତ୍ତ ଜେନାଙ୍କ ସହିତ *ସପନର ଫୁଲଝରି* ଯୁଗଳ ଗୀତଟି ଲୋକପ୍ରିୟ ହୋଇଥିଲା । ସେ ଶରତ କୁମାର କରଙ୍କୁ ବିବାହ କରିଥିଲେ । 

ଅନିମା କର ଇଂରାଜୀ ଭାଷାର ଜଣେ ଅବସରପ୍ରାପ୍ତ ଇଂରାଜୀ ଅଧ୍ୟାପିକା ଥିଲେ । ସେ ରମାଦେବୀ ମହିଳା ମହାବିଦ୍ୟାଳୟରେ ଶିକ୍ଷାଦାନ କରିଥିଲେ । ସେ ଜଣେ ପ୍ରତିଷ୍ଠିତ ଗାୟିକା ମଧ୍ୟ । ୧୯୬୦ରୁ ୧୯୯୦ ମଧ୍ୟରେ ସେ ଆକାଶବାଣୀର ‘ଏ’ ଗ୍ରେଡ୍ କଳାକାର ଥିଲେ । ଶରତ କରଙ୍କ ଦୁଇ ପୁଅଙ୍କ ଭିତରୁ ବଡ଼ ପୁଅ ସୁମନ ଭୁବନେଶ୍ୱରର ଏକ କଲେଜରେ ଇଂରାଜୀ ବିଭାଗ ଅଧ୍ୟାପକ । ଦ୍ୱିତୀୟ ପୁତ୍ର ଶୋଭନ ଜଣେ ଆଇଆରଏସ ଅଫିସର ଥିଲେ ଓ ସେ ଚାକିରୀରୁ ସ୍ୱେଚ୍ଛକୃତ ଅବସର ନେଇସାରିଛନ୍ତି ।

## ଆଧାର 
ଶ୍ରେଣୀ:ଓଡ଼ିଆ ଗାୟକ
ଶ୍ରେଣୀ:ଜୀବିତ ବ୍ୟକ୍ତି
ଉର୍ବଶୀ ଯୋଶୀ

**ଉର୍ବଶୀ ଯୋଶୀ** ଅନେକ ପୁରୁଣା ଓଡ଼ିଆ କଥାଚିତ୍ର ଓ ଆକାଶବାଣୀ କଟକର ବେତାର ନାଟକରେhttps://antarangakalinga.org/%E0%AC%86%E0%AC%95%E0%AC%BE%E0%AC%B6%E0%AC%AC%E0%AC%BE%E0%AC%A3%E0%AD%80-%E0%AC%95%E0%AC%9F%E0%AC%95/ ଅଭିନୟ କରିଥିଲେhttps://odisha.live/2019/10/03/odia-film-bandhan-is-fifty-years-old-odia-entertainment-odisha-news-odia-news/। ଶ୍ରୀଲୋକନାଥ (୧୯୬୦) କଥାଚିତ୍ରର ଏକ ଲୋକପ୍ରିୟ ଗୀତ ଫୁଲ ରସିଆରେ ମନ ମୋ ଛୁଇଁ ଛୁଇଁ ଯା ଯାରେ ତାଙ୍କ ଅଭିନୟ ମନ ଛୁଆଁଣିଆଁ। ସେହିପରି ଲକ୍ଷ୍ମୀ (୧୯୬୨ ଚଳଚ୍ଚିତ୍ର)ର ଶୁଆ ଥଣ୍ଟ ନାଲି ଗୀତରେ ତାଙ୍କ ନୃତ୍ୟ ମନ ମତାଣିଆଁ। ତାଛଡ଼ା ନବଜନ୍ମ (୧୯୬୫) ଓ ବନ୍ଧନ (୧୯୬୯ର ସିନେମା) ଆଦି ଅନ୍ୟ କତେକ ଛବିରେ ମଧ୍ୟ ସେ ନିଜ କୁଶଳତାର ଛାପ ଛାଡ଼ି ଯାଇଛନ୍ତି।
କଳା ବିକାଶ କେନ୍ଦ୍ର

ବାବୁଲାଲ ଦୋଶୀ, ୧୯୫୨ ମସିହାରେ କଟକଠାରେ **କଳା ବିକାଶ କେନ୍ଦ୍ର** ପ୍ରତିଷ୍ଠା କରିଥିଲେ । ଏହି କେନ୍ଦ୍ରରେ ନୃତ୍ୟ, ସଙ୍ଗୀତ, ନାଟକ ଓ ଅନ୍ୟାନ୍ୟ କଳା ଶିକ୍ଷା ପ୍ରଦାନ କରାଯାଉଥିଲା । ଗୁରୁ କେଳୁଚରଣ ମହାପାତ୍ର କଳା ବିକାଶ କେନ୍ଦ୍ରରେ ୧୯୫୩ରୁ ୧୯୬୫ ପର୍ଯ୍ୟନ୍ତ ନୃତ୍ୟ ଶିକ୍ଷା ଦେଉଥିଲେ । ଏହି କେନ୍ଦ୍ରରୁ ହିଁ ଆରମ୍ଭ ହୋଇଥିଲା ଓଡ଼ିଶୀ ନୃତ୍ୟର ଶାସ୍ତ୍ରୀୟ ମାନ୍ୟତା ପାଇବାର ଯଶଯାତ୍ରା । "କଳା ବିକାଶ କେନ୍ଦ୍ର ତାହାର ୫୪ତମ ବାର୍ଷିକ ଉତ୍ସବ ଚଳିତ ୨୦୦୬ ମସିହା ଅଗଷ୍ଟ"https://books.google.co.in/books?id=fJ6C2316c_wC&q=%E0%AC%95%E0%AC%B3%E0%AC%BE+%E0%AC%AC%E0%AC%BF%E0%AC%95%E0%AC%BE%E0%AC%B6+%E0%AC%95%E0%AD%87%E0%AC%A8%E0%AD%8D%E0%AC%A6%E0%AD%8D%E0%AC%B0&dq=%E0%AC%95%E0%AC%B3%E0%AC%BE+%E0%AC%AC%E0%AC%BF%E0%AC%95%E0%AC%BE%E0%AC%B6+%E0%AC%95%E0%AD%87%E0%AC%A8%E0%AD%8D%E0%AC%A6%E0%AD%8D%E0%AC%B0&hl=en&newbks=1&newbks_redir=0&source=gb_mobile_search&sa=X&ved=2ahUKEwjrpuS-u9KCAxW54DgGHYfvB_UQ6AF6BAgHEAM
ସ୍ମୃତିଛାୟା

**ସ୍ମୃତିଛାୟା** ଶବ୍ଦଟି ଓଡ଼ିଶାର କଳାପ୍ରେମୀ ମାନଙ୍କ ମଧ୍ୟରେ ହୃଦୟର ସ୍ପନ୍ଦନ ଜଗାଏ। ଫିଲ୍ମ ଜର୍ଣ୍ଣାଲିଷ୍ଟ୍‌ସ ଫୋରମ୍‌ର  ସ୍ମୃତିଛାୟା କାର୍ଯ୍ୟକ୍ରମ ମାଧ୍ୟମରେ ଅନେକ ବର୍ଷ ଧରି ପୁନରୁଦ୍ଧାର କରାଯାଇଥିବା ପୁରୁଣା କଥାଚିତ୍ର ସବୁ ପ୍ରଦର୍ଶିତ ହୋଇଆସୁଛି। ଏ ଦିଗରେ ବିଶିଷ୍ଟ ସାମ୍ବାଦିକ ତଥା ଲେଖକ ସୂର୍ଯ୍ୟ ଦେଓ ନିଜ ଜୀବନକୁ ଢାଳି ଦେଇଛନ୍ତି। ୨୦୧୧ ମସିହାରେ ମଲାଜହ୍ନକୁ ଜୀବନ୍ଯାସ ଦେବାଲାଗି ଆରମ୍ଭ ହୋଇଥିବା ଏହି ଯାତ୍ରାର ପରିଣାମ ଏ ଯାବତ୍ ୨୦ଟି ପୁରୁଣା କଥାଚିତ୍ର ଭେଟି ଦେଇଅଛି। 

**ସ୍ମୃତିଛାୟା ସାରଣୀ**

ଏହି କାର୍ଯ୍ୟକ୍ରମ ଅବସରରେ କଳାକାର ମାନଙ୍କୁ ସମ୍ବର୍ଦ୍ଧିତ କରାଯାଏ ଓ ପ୍ରଚାର ପୁସ୍ତିକା ବଣ୍ଟନ କରାଯାଏ।
ପ୍ରହ୍ଲାଦରାୟ ଲାଠ

**ପ୍ରହ୍ଲାଦରାୟ ଲାଠ** (୨୭ ଫେବୃଆରୀ ୧୯୦୭ – ୨୭ ମଇ ୨୦୦୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ବରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ପ୍ରହ୍ଲାଦରାୟ ଲାଠ ୧୯୦୭ ମସିହାର ଫେବୃଆରୀ ୨୭ ତାରିଖରେ ଜନ୍ମଗ୍ରହଣ କରିଥିଲେ ।

## ରାଜନୈତିକ ଜୀବନ 
ପ୍ରହ୍ଲାଦରାୟ ଲାଠ କଂଗ୍ରେସ ପାର୍ଟିର ପ୍ରାର୍ଥୀ ଭାବରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସ୍ୱାଧୀନତା ପୂର୍ବରୁ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
୨୦୦୧ ମସିହାର ମଇ ୨୭ ତାରିଖରେ ପ୍ରହ୍ଲାଦରାୟ ଲାଠ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୯୪ ବର୍ଷ ବୟସ ହୋଇଥିଲା ।

## ଆଧାର 
ଶ୍ରେଣୀ:୧୯୦୭ ଜନ୍ମ
ଶ୍ରେଣୀ:୨୦୦୧ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାର ସଭ୍ୟ
ଦ୍ବିଜେନ ମୁଖାର୍ଜୀ

**ଦ୍ବିଜେନ ମୁଖାର୍ଜୀ** (୧୨ ନଭେମ୍ବର ୧୯୨୭ – ୨୪ ଡିସେମ୍ବର ୨୦୧୮) ବଙ୍ଗଳା ଭାଷାର ଜଣେ ବିଖ୍ଯାତ ଗାୟକ ଓ ସଙ୍ଗୀତ ନିର୍ଦ୍ଦେଶକ ଥିଲେ। ହିନ୍ଦୀ ଓ ଓଡ଼ିଆ ଭାଷାରେ ମଧ୍ୟ ସେ ଗୀତ ଗାଇଛନ୍ତି। ସଲିଲ ଚୌଧୁରୀଙ୍କ ସହଯୋଗରେ ତାଙ୍କର ବିଭିନ୍ନ ପ୍ରକାରର ଗୀତ ଗାଇବାର ଓ ବିଦେଶ ଗସ୍ତରେ ଯିବାର ସୁଯୋଗ ବଢ଼ିଥିଲାhttp://salilda.com/nonfilmsongs/dwijen.asp । ୨୦୧୦ ମସିହାରେ ସେ ପଦ୍ମଭୂଷଣ ଉପାଧିରେ ଭୂଷିତ ହୋଇଥିଲେhttps://web.archive.org/web/20121104203505/http://articles.timesofindia.indiatimes.com/2011-01-26/kolkata/28376693_1_padma-shree-padma-award-honour। ଆକାଶବାଣୀ କଟକରୁ ପ୍ରଚାରିତ ତାଙ୍କର ଗୋଟିଏ ଗୀତ ହେଲା ବରଷେ ନାହିଁ ସେ ମେଘ ଗରଜଇ ଯିଏhttps://m.youtube.com/watch?v=9vwg9isC3pM&pp=ygUVRHdpamVuIG11a2hlcmplZSBvZGlh
ଉଦ୍ଧବ ଚରଣ ନାୟକ

**ଉଦ୍ଧବ ଚରଣ ନାୟକ** (ଜନ୍ମ: ୧୯୪୬; ଜନ୍ମସ୍ଥାନ: ମହିମାଗାଦି, ଢେଙ୍କାନାଳ) ଜଣେ ଓଡ଼ିଆ ଲେଖକ, ଗବେଷକ ଓ ଶିକ୍ଷାବିତ୍ । ଓଡ଼ିଶା ରାଜନୀତିର ଇତିହାସ, ମହିମାଧର୍ମ ବିଶ୍ୱ ଇତିହାସ, ମହିମାଧର୍ମ ଓ ବିଶ୍ୱକବି ଭୀମଭୋଇ ଆଦି ଜଣାଶୁଣା ଗବେଷଣାତ୍ମକ ପୁସ୍ତକ ରଚନା କରିବା ସହିତ ତାଙ୍କୁ ଭୀମଭୋଇ ସମ୍ମାନ, ନଟରାଜ ସାହିତ୍ୟ ସମ୍ମାନ, ଓଡ଼ିଶା ବିଜ୍ଞାନ ଏକାଡେମୀ ପୁରସ୍କାର, ମୀନାବଜାର ଶିଶୁ ସାହିତ୍ୟ ପୁରସ୍କାର ଆଦି ସେ ପାଇଛନ୍ତି ।

## ଜନ୍ମ, ପରିବାର ଓ ଶିକ୍ଷା 
୧୯୪୬ ମସିହାରେ ସେ ଢେଙ୍କାନାଳ ଜିଲ୍ଲାର ମହିମାଗାଦିଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ଅନନ୍ତ ଚରଣ ନାୟକ ଜଣେ ସ୍ୱାଧୀନତା ସଂଗ୍ରାମୀ ଓ ଗୀତିକବି ଥିଲେ ବ୍ରିଟିଶ ଭାରତରୁ ଆରମ୍ଭ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନଠାରୁ ଆରମ୍ଭ କରି ୨୦୧୩ ମସିହାଯାଏଁ ରାଜନୈତିକ ଇତିହାସକୁ ନେଇ ତାଙ୍କ ରଚିତ ପୁସ୍ତକ ଓଡ଼ିଶା ରାଜନୀତିର ଇତିହାସ ପାଇଁ ସେ ଜଣାଶୁଣା ।

### ରଚନାବଳୀ 
;ଧର୍ମସଂସ୍କୃତି ସଂପର୍କିତ

* *ମହିମାଧର୍ମ ବିଶ୍ୱ ଇତିହାସ ୧୯୮୦*
* *ମହିମାଧର୍ମ ଓ ବିଶ୍ୱକବି ଭୀମଭୋଇ*
* *ଆନ୍ ଇଣ୍ଟ୍ରୋଡକ୍‌ସନ୍ ଟୁ ମହିମା ରିଲିଜିଅନ୍ ୧୯୮୩*
* *ଉତ୍କଳ ପ୍ରତିଭା*
* *କବି ବ୍ରଜନାଥ ବଡ଼ଜେନା ଜୀବନୀ ଓ ସାହିତ୍ୟ ୧୯୯୬*
* *ଭାରତୀୟ ହିନ୍ଦୁ ଗୃହସ୍ଥ ଧର୍ମ*
* *ଓଡ଼ିଶା ରାଜନୀତିର ଇତିହାସ ୨୦୧୩, ୨୦୧୪*
* *ମହିମାଧର୍ମ ଓ ସନ୍ନ୍ୟାସୀ ମହୀନ୍ଦ୍ର ବାବା*
* *ମହିମାଧର୍ମ ଓ ସିଦ୍ଧ ବଡ଼ କୃପାସିନ୍ଧୁ ବାବା ୧୯୮୨*
* *ଭାରତୀୟ ହିନ୍ଦୁ ନାରୀର କର୍ତ୍ତବ୍ୟ ଓ ଆଦର୍ଶ*
* *ଭାଗବତ କଥା (ଷୋଡ଼ଶ ଭାଗ) ଅନୁବାଦ ୧୯୮୫, ମୂଳ: ପ୍ରଭୂଦତ୍ତ ବ୍ରହ୍ମଚାରୀ*
* *ଆମ ସନ୍ଥକବି ଭୀମ ଭୋଇ*
* *ଗଡ଼ଜାତ ଗାନ୍ଧି ସାରଙ୍ଗଧର ଦାସ*
* *ପଠାଣି ସାଆନ୍ତେ ୧୯୯୬*
* *କବିରାଜ ଜୟଦେବ*
* *ବିପ୍ଳବୀ ବାଘାଯତୀନ୍ ୨୦୧୬*
* *ସହିଦ ଲକ୍ଷଣ ନାୟକ ୧୯୯୭, ୨୦୦୧*
* *ସଂଗ୍ରାମୀ ବୀର ବୈଷ୍ଣବ ପଟ୍ଟନାୟକ ୨୦୦୦*

;ଶିଶୁକିଶୋର ସାହିତ୍ୟ

* *ମଜା ଓ ଆନନ୍ଦର କାହାଣୀମାଳା*
* *ଗୁରୁଶିଷ୍ୟ କଥାମାଳା*
* *ମଧୁବାବୁଙ୍କ ବୁଦ୍ଧିକଥା*
* *ସରସ କଥାମାଳା*
* *ଭଲଭଲ ଗପ*
* *ହୁଁ ମାରୁଥା ଗପ ଶୁଣୁଥା*
* *ଆଲିବାବା କଥା*
* *ମହାଭାରତର ନୀତିକଥା*
* *ବଡ଼ ମଣିଷଙ୍କ ପିଲାଦିନ କଥା ୨୦୧୬*
* *ବୁଦ୍ଧ କାହାଣୀ ୨୦୧୫*

;ଜନଶିକ୍ଷା

* *ଅଧିକ ରୋଜଗାରର ବାଟ*
* *ଅଦୃଶ୍ୟ ରାକ୍ଷସ*
* *ଆମ ଓଡ଼ିଶାର ଢଗଢ଼ମାଳୀ*
* *ସାଗରଧନ (ଏନବିଟି) ୧୯୯୮*
* *ପାଗଳ ମରଣ ବା ଜଳାନ୍ତକ (ଅନୁବାଦ) ୧୯୯୪*
* *ହକ୍ (ହିନ୍ଦୀ ନାଟକ) ପ୍ର: ରାଜ୍ୟ ଜନଶିକ୍ଷା ସାଧନ କେନ୍ଦ୍ର, ନୁଆଦିଲ୍ଲୀ*

;ସମ୍ପାଦନା/ସଂକଳନ

* *ଭୀମଭୋଇ ଗ୍ରନ୍ଥାବଳୀ*
* *ଶ୍ରୀଧର ଗସ୍ୱାମୀଙ୍କ ସିଦ୍ଧ ଚନ୍ଦ୍ରିକା ୧୯୮୦*

## ସମ୍ମାନ ଓ ପୁରସ୍କାର 
* ଭୀମଭୋଇ ସମ୍ମାନ
* ଶ୍ୱେତ ସଙ୍କେତ ପ୍ରବନ୍ଧ ସମ୍ମାନ
* ନଟରାଜ ସାହିତ୍ୟ ସମ୍ମାନ
* ଓଡ଼ିଶା ବିଜ୍ଞାନ ଏକାଡେମୀ ପୁରସ୍କାର (ପଠାଣି ସାଆନ୍ତେ ପାଇଁ) ୧୯୯୬
* ମୀନାବଜାର ଶିଶୁ ସାହିତ୍ୟ ପୁରସ୍କାର

## ଆଧାର 
## ବାହାର ଆଧାର 
ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଢେଙ୍କାନାଳ ଜିଲ୍ଲାର ଲୋକ
ଶ୍ରେଣୀ:ଗବେଷକ
ଶ୍ରେଣୀ:ଓଡ଼ିଆ ଲେଖକ
ସଜଫୁଲ

**ସଜଫୁଲ** ଆକାଶବାଣୀ କଟକ ଦ୍ବାରା ପ୍ରଚାରିତ ସୁଗମ ସଙ୍ଗୀତର ଏକ ବିଶେଷ କାର୍ଯ୍ୟକ୍ରମ । ବିଂଶ ଶତାବ୍ଦୀର ଷାଠିଏ ଦଶକରେ ଆରମ୍ଭ ହୋଇଥିବା ଏହି କାର୍ଯ୍ୟକ୍ରମ ଅଦ୍ୟାବଧି ତିଷ୍ଠି ରହିଛି । ପ୍ରତି ମାସରେ ସପ୍ତାହକୁ ଥରେ ତିନୋଟି ଗୀତ ଶୁଣିବାକୁ ମିଳୁଥିବା ଏହି କାର୍ଯ୍ୟକ୍ରମରେ ଜଣେ ଗାୟକ ଓ ଜଣେ ଗାୟିକା ପ୍ରଥମେ ଏକକ ଭାବେ ଓ ଶେଷରେ ଦୈତ କଣ୍ଠରେ ଗାଆନ୍ତି । ଏହି ଗୀତଗୁଡ଼ିକୁ ବିଶେଷ ଭାବେ ପ୍ରସ୍ତୁତ କରାଯାଉଥିବାରୁ ସେଗୁଡ଼ିକ ସାଧାରଣତଃ ସୁମଧୁର ଏବଂ ଲୋକପ୍ରିୟ ହୋଇଥାଏ । 
## ସର୍ବପ୍ରଥମ ସଜଫୁଲ କାର୍ଯ୍ୟକ୍ରମରେ ଚାରୋଟି ଗୀତ 
ସେହିପରି, ଅଗଷ୍ଟ ୧୯୬୯ରେ ପ୍ରଚାରିତ ହୋଇଥିବା ସଜଫୁଲ କାର୍ଯ୍ୟକ୍ରମରେ ନିମ୍ନଲିଖିତ ଶିଳ୍ପୀମାନେ ଥିଲେ। 

## ଆଧାର 
AKASHVANI: Vol. XXVI. No. 6. ( 5 FEBRUARY, 1961 ) - Page 62  Saja Phula (New songs of this month): Sung by Angurbala Roy and Balkrishna Das. https://books.google.co.in/books?id=xXbsDwAAQBAJ&pg=PA62&dq=saja+phula&hl=en&newbks=1&newbks_redir=0&source=gb_mobile_search&sa=X&ved=2ahUKEwjota3i2taCAxUn9DgGHRAABOYQ6AF6BAgKEAM#v=onepage&q=saja%20phula&f=false
ଭାରତୀୟ ଆଦିବାସୀ ନାଚଗୁଡ଼ିକର ତାଲିକା

ଭାରତରେ ୭୦୫ଟି ଆଦିବାସୀ ଜନଜାତିର ଅଧିବାସୀ ବାସ କରନ୍ତି ଓ ଏହି ଜନଜାତିମାନଙ୍କର ଭିନ୍ନ ଭିନ୍ନ ନୃତ୍ୟ ପରମ୍ପରା ରହିଛି ।

## ସାନ୍ତାଳୀ ନୃତ୍ଯ 
ସାନ୍ତାଳ ଜନଜାତି ଭାରତର ତୃତୀୟ ବୃହତ୍ ଜନଜାତି ଓ ପଶ୍ଚିମ ବଙ୍ଗ, ଝାଡ଼ଖଣ୍ଡ, ଓଡ଼ିଶା ଓ ଆସାମରେ ବାସକରନ୍ତି | ମୋଟ ୮ ପ୍ରକାର ସାନ୍ତାଳୀ ନୃତ୍ୟ ପରମ୍ପରା ରହିଛି ଓ ପ୍ରତିଟି ନୃତ୍ୟ ଅଲଗା ଅଲଗା ପର୍ବପର୍ବାଣି ବା ବିବାହ ଆଦି ସମୟରେ ପରିବେଷଣ କରାଯାଏ । ସାନ୍ତାଳୀ ନୃତ୍ଯମାନଙ୍କରେ ବିଭିନ୍ନ ବୟସ ବର୍ଗର ପୁରୁଷ ଓ ନାରୀ ତଥା ପିଲାମାନେ ଭାଗନେଇଥାନ୍ତି ଓ ପରସ୍ପରର ହାତ ଧରି ସାମୁହିକ ଭାବେ ନାଚିବା ପ୍ରଥା ରହିଛି | ବିବାହ ସମୟରେ "ଡଙ୍ଗ ଏନେଜ୍" ନାଚ ପରିବେଷଣ କରାଯାଏ ଓ ସେଥିରେ "ଡଙ୍ଗ" ଗୀତ ଗାନକରାଯାଏ । "ବାହା ପରବ୍"ରେ "ବାହା" ଗୀତ ଗାନ କରାଯାଏ ଓ ଏଥିରେ ସାନ୍ତାଳମାନେ "ବାହା ଏନେଜ୍" ନାଚିଥାନ୍ତି । ଟମକ୍ ଓ ତୁମଡ଼ା ନାମକ ଦୁଇଟି ବାଜା ଓ  ତିରିଓ ବଂଶୀର ଆଦି ସାନ୍ତାଳୀ ନୃତ୍ୟ ପରିବେଷଣରେ ମୁଖ୍ୟ ବାଦ୍ୟଯନ୍ତ୍ର । ଅନ୍ୟାନ୍ୟ ପ୍ରମୁଖ ସାନ୍ତାଳୀ ନାଚ ମଧ୍ୟରେ "ଲାଙ୍ଗଡ଼େ ଏନେଜ୍" ନାଚ ବିଭିନ୍ନ ପର୍ବପର୍ବାଣି ପାଳନ ବେଳେ, "ଝିକା ଏନେଜ୍" (ଲାଙ୍ଗଡ଼େ ଏନେଜ୍ ସହ ସମ୍ବନ୍ଧିତ), ଡାହାର ଏନେଜ୍ ("ଡାହାର" ଶବ୍ଦର ଅର୍ଥ ପଥ ଓ ଏହା ସାଧାରଣତଃ ରାସ୍ତା ଉପରେ ପରିବେଷଣ କରାଯାଇଥାଏ), "କରମ୍ ଏନେଜ୍" (କରମ୍ ପରବ୍ ପାଳନ ସମୟର ନାଚ), "ଦାସାଇ ଏନେଜ୍" (କେବଳ ପୁରୁଷମାନେ ନାଚୁଥିବା ଏକ ନାଚ), "ଦନ୍ତ ଏନେଜ୍" (ସାମରିକ ନାଚ) ଏବଂ "ସଡ଼ପା ଏନେଜ୍" (କେବଳ ନାରୀମାନେ ପରିବେଷଣ କରୁଥିବା ଏକ ନାଚ) ଆଦି ଅନ୍ୟତମ ।

## ଆଧାର
ଜୀତେନ୍ଦ୍ର ନାଥ ମହାନ୍ତି

**ଜୀତେନ୍ଦ୍ର ନାଥ ମହାନ୍ତି** (ଚଉଦ କୁଲାଟ, କେନ୍ଦ୍ରାପଡ଼ା, ୧୯୨୮ – ଫିଲାଡେଲଫିଆ, ଆମେରିକା, ୭ ମାର୍ଚ୍ଚ ୨୦୨୩) ଜଣେ ଭାରତୀୟ ଦାର୍ଶନିକ ଥିଲେ । ସେ ବିନୋବା ଭାବେଙ୍କ ସହିତ ଓଡ଼ିଶାରେ ଯାତ୍ରା କରି ଭୂଦାନ ଆନ୍ଦୋଳନକୁ ନିକଟରୁ ଅଧ୍ଯୟନ କରିଥିଲେ । ଭାରତୀୟ ସ୍ୱାଧୀନତା ସଂଗ୍ରାମୀ ଗୋପବନ୍ଧୁ ଚୌଧୁରୀ ଓ ନବକୃଷ୍ଣ ଚୌଧୁରୀ ଉଭୟ ତାଙ୍କର ମାମୁ ଥିଲେ । ସେ ପ୍ରଥମେ କଲିକତା ଓ ପରେ ଯୁକ୍ତରାଷ୍ଟ୍ର ଆମେରିକାରେ ଅଧ୍ଯାପନା କାର୍ଯ୍ୟ କରି ଖ୍ଯାତି ଅର୍ଜନ କରିଥିଲେ ଓ ମଝିରେ ଗବେଷଣା ଲାଗି କିଛି ଦିନ ଜର୍ମାନୀରେ ମଧ୍ୟ ଅବସ୍ଥାନ କରିଥିଲେ । କଲିକତାରେ ସର୍ବପଲ୍ଲୀ ରାଧାକୃଷ୍ଣନ ତାଙ୍କ ସହ-ଅଧ୍ୟାପକ ଥିଲେ । ସେ ସଂସ୍କୃତ ଭାଷାରେ ବ୍ୟୁତ୍ପତ୍ତି ସହ ନବ୍ଯ ନ୍ଯାୟ ଦର୍ଶନ ଉପରେ ଦକ୍ଷତା ଲାଭ କରିଥିଲେ । ପରେ ଭୁଷାରେଙ୍କ ଫେନୋମେନୋଲଜି ଉପରେ ସର୍ବଶ୍ରେଷ୍ଠ ଭାଷ୍ଯକାର ହିସାବରେ ନାମ ଅର୍ଜନ କରିଥିଲେ । 

ଛାତ୍ରାବସ୍ଥାରେ କାର୍ଲ ମାର୍କସ ଓ ମହାତ୍ମା ଗାନ୍ଧୀଙ୍କ ଦର୍ଶନ ମଧ୍ୟରେ ଥିବା ଦ୍ବନ୍ଦ ଏବଂ ଶଙ୍କରାଚାର୍ଯ୍ୟ ଓ ଶ୍ରୀଅରବିନ୍ଦଙ୍କ ତତ୍ତ୍ବ ଭିତରେ କେଉଁଟି ଠିକ ତାହା ସେ ଅଧ୍ୟୟନ କରିଥିଲେ । ସେ ୨୦ଟିରୁ ଅଧିକ ବହି ବିଭିନ୍ନ ପ୍ରବନ୍ଧ ରଚନା କରିଥିଲେ ଏବଂ ନିଜର ଆତ୍ମଜୀବନୀର ଉପସଂହାରରେ ବୈଷ୍ଣବୀୟ ଭାବ ପ୍ରତି ସାମାନ୍ୟ ସହାନୁଭୂତି ପ୍ରକାଶ କରିଛନ୍ତି । 

୨୦୨୩ ମାର୍ଚ୍ଚ ୮ ତାରିଖରେ ତାଙ୍କର ଫିଲାଡେଲଫିଆଠାରେ ଦେହାନ୍ତ ହୋଇଥିଲା ।  

୧) [୧୯୪୩ରେ  ଲେଖକ  କଲିଜିଏଟ‌ରେ  ଭର୍ତ୍ତି  ହୋଇଥିଲେ ।  ସେଇ ବର୍ଷ  ଜିତେନ୍ଦ୍ର  ମହାନ୍ତି  ମ୍ଯାଟ୍ରିକ‌ରେ ସମଗ୍ର ବିହାର  ଓଡ଼ିଶା  ବିଶ୍ୱବିଦ୍ୟାଳୟରେ  ପ୍ରଥମ  ସ୍ଥାନ  ପାଇଥଲେ । ସେ ଆଜି  ଆମେରିକାର   ଏକ ଅତି  ଉନ୍ନତ  ବିଶ୍ୱବିଦ୍ଯାଳୟରେ  ବିଖ୍ଯାତ  ଦର୍ଶନ  ପ୍ରଫେସର । ନରେଶ  ଚନ୍ଦ୍ର  ନାୟକ   ଜଣେ  ଆନ୍ତର୍ଜାତିକ  ଖ୍ଯାତି  ସମ୍ପନ୍ନ   ଇଞ୍ଜିନିୟର୍   ଏବଂ  ତ୍ରିବିକ୍ରମ   ପତି   ପୃଥିବି  ବିଖ୍ଯତ  ଗଣିତଜ୍ଞ  ଏମାନେ ନାରାୟଣ ପତିଙ୍କ  ଛାତ୍ର ।]  

## ପ୍ରାରମ୍ଭିକ ଜୀବନୀ ଓ ଶିକ୍ଷା 
ଜୀତେନ୍ଦ୍ର ନାଥ ମହାନ୍ତି ୧୯୨୮ ମସିହାରେ ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାସ୍ଥିତ ଚଉଦ କୁଲାଟ୍ଠାରେ ଜନ୍ମଗ୍ରହଣ କରିଥିଲେ । ସେ ରେଭେନ୍ସା କଲେଜିଏଟ ସ୍କୁଲରୁ ଶିକ୍ଷାଲାଭ କରିଥିଲେ । ପରେ ପ୍ରେସିଡେନ୍ସୀ କଲେଜରୁ କଳାରେ ସ୍ନାତକ (ବିଏ) ଏବଂ କଲିକତା ବିଶ୍ୱବିଦ୍ୟାଳୟରୁ ଦର୍ଶନଶାସ୍ତ୍ରରେ ସ୍ନାତକୋତ୍ତର (ଏମଏ) ପଢ଼ିଥିଲେ । ସେ ଜର୍ମାନୀର ଗଟିଙ୍ଗଜେନସ୍ଥିତ ଗଟିଙ୍ଗଜେନ ବିଶ୍ୱବିଦ୍ୟାଳୟରୁ ଡକ୍ଟରେଟ ଲାଭକରିଥିଲେ ।

## ବୃତ୍ତି 
ସେ ଫିଲାଡେଲଫିଆସ୍ଥିତ ଟେମ୍ପଲ ବିଶ୍ୱବିଦ୍ୟାଳୟରେ ଏମିରେଟ୍ସ ପ୍ରଫେସର ଭାବେ କାର୍ଯ୍ୟକରିଥିଲେ ।

## ରଚନାବଳୀ 
* *Between Two Worlds: East and West* (ଇଂରାଜୀରେ ଆତ୍ମଜୀବନୀ, ୨୦୦୨)

## ଆଧାର 
ଶ୍ରେଣୀ:୧୯୨୮ ଜନ୍ମ
ଶ୍ରେଣୀ:୨୦୨୩ ମୃତ୍ୟୁ
ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲାର ଲୋକ
ସୁମତୀ ଦେବୀ

**ସୁମତୀ ଦେବୀ** ଜଣେ ଜଣାଶୁଣା ଭାରତୀୟ-ଓଡ଼ିଆ ଅଭିନେତ୍ରୀ ଓ ଗାୟିକା ଥିଲେhttps://thesamikhsya.com/odia/culture/1873/ । ସେ କେତେକ କଥାଚିତ୍ରରେ ଅଭିନୟ ଓ ପ୍ରଚ୍ଛଦପଟ ଗାୟନ ମଧ୍ୟ କରିଛନ୍ତି। ଓଡ଼ିଶାରେ ମଞ୍ଚ ନାଟକର ପ୍ରାରମ୍ଭିକ କାଳରେ ପୁରୁଷ-ପ୍ରଧାନ ପରିବେଶରେ କଣ୍ଠସଂଗୀତ ଗାନ କରିବାରେ ଅଳ୍ପ କେତେଜଣ ନାରୀ କଣ୍ଠଶିଳ୍ପୀ ମାନଙ୍କ ମଧ୍ୟରେ ସେ ଅନ୍ୟତମ। ସୁମତୀ ଦେବୀଙ୍କ ସମେତ କୁମୁଦିନୀ ଦେବୀ, ଲକ୍ଷ୍ମୀପ୍ରିୟା ଦେବୀ, ଇନ୍ଦୁମତୀ ଦେବୀ ଓ ମଦନ ସୁନ୍ଦରୀ ଆଦି ଅଳ୍ପ କେତେଜଣ କଣ୍ଠଶିଳ୍ପୀ ମଧ୍ୟ କଣ୍ଠସଂଗୀତ ପରିବେଷଣ କରୁଥିଲେ । ସ୍ବାମୀ ବିମଳ ମିଶ୍ର ଥିଲେ ଜଣେ ତବଲା ବାଦକ। ଉଭୟ ଆକାଶବାଣୀ କଟକର ସ୍ୱୀକୃତିପ୍ରାପ୍ତ କଳାକାର ଥିଲେ । ପୁତ୍ର ରାଜୁ ମିଶ୍ର (୨୬ ଅକ୍ଟୋବର ୧୯୪୯ - ୦୨ ନଭେମ୍ବର ୨୦୨୦) କଥାଚିତ୍ର ଶିଳ୍ପର ବିଭିନ୍ନ ବିଭାଗରେ ସାଫଲ୍ୟ ମଣ୍ଡିତ ହୋଇଥିଲେ।

## ଜୀବନୀ
### ପ୍ରାରମ୍ଭିକ ଜୀବନ 
କବିଚନ୍ଦ୍ର କାଳୀଚରଣ ପଟ୍ଟନାୟକ ନିଜ ସାଂସ୍କୃତିକ ଆତ୍ମଜୀବନୀ କୁମ୍ଭାର ଚକରେ ସୁମତୀ ଦେବୀଙ୍କ ଜୀବନର ଏକ ଅସହାୟ ଅବସ୍ଥାରେ କିପରି ତାଙ୍କୁ ବାଲେଶ୍ୱରରୁ କଟକ ଅଣାଇଥିଲେ ତାର ସବିଶେଷ ବର୍ଣ୍ଣନା କରିଛନ୍ତି। କାଳକ୍ରମେ ସୁମତୀ ଦେବୀ ଓଡ଼ିଶା ଥିଏଟର୍ସରେ ଏକ ମୁଖ୍ୟ ଭୂମିକା ନିର୍ବାହ କରିଥିଲେ। https://samadhwani.com/1157?amp=1 ବିବାହ ପରେ ସେ ଜଟଣୀ ଚାଲିଯିବାରୁ ମଞ୍ଚ ଜଗତକୁ ଧକ୍କା ଲାଗିଥିଲା ଓ ଅଙ୍ଗୁରବାଳା ରାୟ କିଛି ଦିନ ପାଇଁ ସେ ସ୍ଥାନ ପୂରଣ କରିଥିଲେ।
ଆସନ୍ତା କାଲି

***ଆସନ୍ତା କାଲି*** କଲିକତାରୁ ପ୍ରକାଶିତ ଏକ ମାସିକ ଓଡ଼ିଆ ପତ୍ରିକା । ହୃଦାନନ୍ଦ ମଲ୍ଲିକ ଏହିର ପ୍ରତିଷ୍ଠାତା ଥିଲେ ।

## ଆଧାର
ବନମାଳି ପତି

**ବନମାଳି ପତି** ଥିଲେ ଜଣେ ପଣ୍ଡିତ, ଶାସ୍ତ୍ରଜ୍ଞ, ଓ ପୋଥିପ୍ରେମୀ ତଥା ପୁରୀ ଜିଲା ବଳଙ୍ଗା ଗ୍ରାମର ରାଧାକୃଷ୍ଣ ଥିଏଟର୍ର ମାଲିକ।

ଅଶ୍ୱିନୀ କୁମାର ଘୋଷ ୧୯୧୫ ମସିହାରେ ନିଜର ପ୍ରଥମ ନାଟକ 'ଭୀଷ୍ମ' ରଚନା କରିଥିଲେ । 'ଶେଓଜୀ' ଥିଲା ତାଙ୍କର ଦ୍ୱିତୀୟ ଏବଂ ଏକ ଐତିହାସିକ ନାଟକ। ୧୯୧୮ ମସିହାରେ ଏହି ନାଟକ ପରିବେଷଣ ଅବସରରେ ପୁରୀ ଜିଲ୍ଲା ବଳଙ୍ଗା ଗ୍ରାମର ଜମିଦାର ବନମାଳି ପତିଙ୍କ ସହ ତାଙ୍କ ସାକ୍ଷାତ ଏକ ଐତିହାସିକ ମୂହୁର୍ତ୍ତ। ବନମାଳି ପତି ନିଜର ରାଧାକୃଷ୍ଣ ଥିଏଟର୍ ନିମନ୍ତେ ନିୟମିତ ନାଟକ ଲେଖିବା ପାଇଁ ଅଶ୍ୱିନୀଙ୍କୁ ଅନୁରୋଧ କଲେ ଯାହା ଫଳସ୍ୱରୂପ ସେ ଅନେକ ନାଟକ ରଚନା କଲେ। 

ଏକଦା ଏକ ଭିନ୍ନ ମତ ପୋଷଣ କରିଥିଲେ ଗୋପୀନାଥ ମହାନ୍ତି। ତାଙ୍କର ଗବେଷଣା ଓ ନିଷ୍କର୍ଷର ଆଧାର ଯେଉଁ ପୋଥି ଥିଲା, ‘ମହାଭାରତ’ର ସେହି ପୋଥିର ନାମ ସେ ଦେଇଥିଲେ ‘ବଳଙ୍ଗା ପୋଥି’। କାରଣ ସେ ପୋଥି ସେ ପାଇଥିଲେ ପୁରୀ ଜିଲା ବଳଙ୍ଗା ଗ୍ରାମର ଜମିଦାର ତଥା ଧନୀ ସାହୁକାର ୰ବନମାଳି ପତିଙ୍କ ଘରୁ। ସେ ଥିଲେ ପଣ୍ଡିତ, ଶାସ୍ତ୍ରଜ୍ଞ ଓ ପୋଥିପ୍ରେମୀ।
ଅଙ୍ଗୁରବାଳା ରାୟ

**ଅଙ୍ଗୁରବାଳା ରାୟ** ଜଣେ ଭାରତୀୟ ତଥା ଓଡ଼ିଆ ଗାୟିକା ଯିଏ ସୁମତୀ ଦେବୀଙ୍କ ପରି ମଞ୍ଚ ଜଗତରେ ଲୋକପ୍ରିୟତା ଅର୍ଜନ କରିଥିଲେ। କବିଚନ୍ଦ୍ର କାଳୀଚରଣ ପଟ୍ଟନାୟକ ନିଜ ସାଂସ୍କୃତିକ ଆତ୍ମଜୀବନୀ କୁମ୍ଭାର ଚକରେ ତାଙ୍କ ବିଷୟରେ ସବିଶେଷ ବର୍ଣ୍ଣନା କରିଛନ୍ତି। ଆକାଶବାଣୀ କଟକରେ ନିଯୁକ୍ତ ବଂଶୀବାଦକ ହରିପ୍ରସାଦ ଚୌରାଶିଆଙ୍କ ସହ ବିବାହ ପରେ ତାଙ୍କ ନାମ ଅନୁରାଧା ଚୌରାଶିଆ ହୋଇଛି। ବ୍ରେଥ୍ ଅଫ୍ ଗୋଲ୍ଡ ପୁସ୍ତକରୁ ବିସ୍ତୃତ ଭାବେ ଅଙ୍ଗୁରବାଳା ରାୟଙ୍କ ଜୀବନର ଇତିହାସ ସମ୍ବନ୍ଧରେ ଜାଣିବାକୁ ମିଳେ। ପ୍ରଥମ ଲିଙ୍କରେ ତାଙ୍କର ଫଟ ଉପଲବ୍ଧ।

ଆଧାର:
୧) ସଠିକ ଉତ୍ତର: ବାମରୁ ଗାୟିକା  ଅଙ୍ଗୁରବାଳା ରାୟ ଚୌରସିଆ, 
୨) Full text of "କୁମ୍ଭାର ଚକ"
କଟକ ରେଡ଼ିଓ ଷ୍ଟେସନରେ ଗୀତ ଅଡ଼ିସନ୍‌ ଦେବାପାଇଁ ଆସିଛି ଝିଅଟି - ନାମ ଅଙ୍ଗୁରବାଳା ରାୟ । ଓଡ଼ିଶୀ୨ ...
୩) 24 Dec 2014 — Flute maestro Hariprasad Chaurasia  at riyaz with wife Anuradha 'Angurbala' Chaurasia, a classical vocalist.
୪) Breath of Gold: Hariprasad Chaurasia - Sathya Saran · 2020 · Angurbala is today better known as Anuradha, and is held in high esteem in the music community,
୫) His magic with flute charmed all
13 Aug 2010 — ... Angurbala Roy – now known as Anuradha Chaurasia). Chaursia was in the Millennium city to kick off the curtain-raiser concert for the 26th ... https://www.newindianexpress.com/states/odisha/2010/aug/13/his-magic-with-flute-charmed-all-177728.html
୬) AKASHVANI: Vol. XXVI. No. 6. ( 5 FEBRUARY, 1961 ) - Page 62 Saja Phula (New songs of this month): Sung by Angurbala Roy and Balkrishna Das. [୩]https://books.google.co.in/books?id=xXbsDwAAQBAJ&pg=PA62&dq=saja+phula&hl=en&newbks=1&newbks_redir=0&source=gb_mobile_search&sa=X&ved=2ahUKEwjota3i2taCAxUn9DgGHRAABOYQ6AF6BAgKEAM#v=onepage&q=saja%20phula&f=false
ଗୋରାଚାନ୍ଦ ମିଶ୍ର

**ଗୋରାଚାନ୍ଦ ମିଶ୍ର** ଜଣେ ଜଣାଶୁଣା ଓଡ଼ିଆ ଭାଷା ଲେଖକ। 

1 Jul 2021 — "ଅନ୍ୟତମା" (IPA: /ɔnjɔt̪ɔmaː/, Roman: /anẏatamā/) ୧୯୭୨ ମସିହାରେ ଗୋରାଚାନ୍ଦ ମିଶ୍ରଙ୍କଦ୍ୱାରା ରଚିତ ଏକ ଉପନ୍ୟାସ ପୁସ୍ତକ । "Anyatama" 

22 May 2021 — ଧୀରେନ୍ଦ୍ରନାଥ ବିଶ୍ୱାଳ, ଗୋରାଚାନ୍ଦ ମିଶ୍ର ଓ ରାମକୃଷ୍ଣ ତ୍ରିପାଠୀଙ୍କ ମିଳିତ ପରିଚାଳନାରେ ପତ୍ରିକା ପ୍ରକାଶିତ ହେଲା । ସମ୍ପାଦକୀୟରେ ଘୋଷଣା ...

ଗୋରାଚାନ୍ଦ ମିଶ୍ର — ଶିରିଡ଼ିରୁ ପୁଟ୍ଟପର୍ତ୍ତି 

ବେଲୁନ୍ ଫୁଙ୍କୁଥିଲି — ରଣଧୀର ଦାସଙ୍କ ସମ୍ପାଦନାରେ ପ୍ରକାଶିତ ଜୀବନରଙ୍ଗ ଚଳଚ୍ଚିତ୍ର ବିଶେଷାଙ୍କ (ଅଗଷ୍ଟ ୧୯୭୨)

20 Apr 2023 — ପ୍ରଜାତନ୍ତ୍ର ପ୍ରଚାର ସମିତି ପକ୍ଷରୁ ପ୍ରକାଶିତ ... ପାଣିଗ୍ରାହୀ, ଗୋରାଚାନ୍ଦ ମିଶ୍ର,

Ritikart brings you Odia Mythological Book Sri Dasabodha by Shree Gorachand Mishra and published by Odisha Book Store... Ritikart brings you Gyaneswari a collection of Odia Poetry Book written by Gorachand Mishra. and Published by Odisha Book Store.. Geeta Gyaneshwari is a comprehensive spiritual book written in the Odia language by Gorachand Mishra.

Terati Anupama Kaham (Oriya): Gorachand Mishra: 9788123748030 

Book details · Print length. 0 pages · Publisher. National Book Trust, India · Publication date. January 1, 2020 · ISBN-10. 8123748035 · ISBN-13. 978-8123748030.
ଶୁକଦେବ ସାହୁ

**ଶୁକଦେବ ସାହୁ** ଜଣେ ଓଡ଼ିଆ ଶିକ୍ଷକ ଓ ଲେଖକ।

ଶିକ୍ଷାବିତ୍ ତଥା ରାମଚଣ୍ଡୀ ହାଇସ୍କୁଲର ପ୍ରାକ୍ତନ ପ୍ରଧାନ ଶିକ୍ଷକ ସ୍ୱର୍ଗତ ଶୁକଦେବ ସାହୁ ତାଙ୍କ ଜୀବନକାଳ ମଧ୍ୟରେ ୩ଶହରୁ ଅଧିକ ବହି ଲେଖିଥିଲେ। ତାଙ୍କର ଏଭଳି ସାହିତ୍ୟ ସାଧନା ପାଇଁ ବିଭିନ୍ନ ସ୍ତରରେ ସେ ସମ୍ମାନୀତ ମଧ୍ୟ ହୋଇଥିଲେ। ...

ସେଇଥିପାଇଁ ଆଜି ମୋର ଲେଖା, 'ଗାଁ ମାଝି ଡାକେ ! କବିତା ଭବନ, କକେ. ଭା ୨୭୨୫୪. ଶୁକଦେବ ସାହୁ. Page 9. ଗାଁ ...

1 Jun 2021 — "ନବଜନ୍ମ" ୧୯୪୯ ମସିହାରେ ପ୍ରକାଶିତ ଓ ଶୁକଦେବ ସାହୁଙ୍କ ରଚିତ/ସଂକଳିତ ଏକ ଓଡ଼ିଆ ଉପନ୍ୟାସ ପୁସ୍ତକ ।
ଜୀବନରଙ୍ଗ

**ଜୀବନରଙ୍ଗ** ଓଡ଼ିଆ ଭାଷାର ଏକ ସାହିତ୍ୟ ପତ୍ରିକା। ରଣଧୀର ଦାସ (୨୩ ସେପ୍ଟେମ୍ବର ୧୯୩୮ - ୭ ଫେବୃୟାରୀ ୨୦୨୨)ଙ୍କ ସମ୍ପାଦନାରେ ଏହା ୪୫ ବର୍ଷ ଧରି ପ୍ରକାଶିତ ହୋଇଥିଲା। ଅଗଷ୍ଟ ୧୯୭୨ରେ ସଙ୍କଳିତ ଏହାର ବିଶେଷାଙ୍କ ଓଡ଼ିଆ କଥାଚିତ୍ରର ପ୍ରଥମ ଇତିହାସ।

Randhir Das published Jiban Ranga from Cuttack. It is still around, but it has adopted a different genre. It has become more of a literary magazine now ...
ରାଜା ରାମ ମନ୍ଦିର

**ରାଜା ରାମ ମନ୍ଦିର** (**ଯୋଡ଼ା ବାଂଲା ମନ୍ଦିର** ଭାବରେ ମଧ୍ୟ ଜଣାଶୁଣା) ବାଂଲାଦେଶର ମଦାରିପୁର ଜିଲ୍ଲାରେ ଥିବା ଏକ ହିନ୍ଦୁ ମନ୍ଦିର । ଏହି ମନ୍ଦିର ରାଜୋଇର ଉପଜିଲ୍ଲାର ଖାଲିଆ ଗ୍ରାମରେ ଅବସ୍ଥିତ । ଏହା ସପ୍ତଦଶ ଶତାବ୍ଦୀରେ ଖାଲିଆର ଜମିଦାର ରାଜାରାମ ରାୟଙ୍କଦ୍ୱାରା ନିର୍ମିତ ହୋଇଥିଲା । ମନ୍ଦିରର ସମ୍ମୁଖ ଭାଗ ରାମାୟଣ-ମହାଭାରତର ଦୃଶ୍ୟରେ ସଜାଯାଇଥିବା ଟେରାକୋଟା ଟାଇଲରେ ଆଚ୍ଛାଦିତ ହୋଇଥିଲା । ବର୍ତ୍ତମାନ ମନ୍ଦିରଟି ବଙ୍ଗଳାଦେଶର ସରକାରଙ୍କ ଅଧିନରେ ଥିବା ପ୍ରତ୍ନତତ୍ତ୍ୱ ବିଭାଗ ଅଧିନରେ ଅଛି ।

## ଆଧାର 
ଶ୍ରେଣୀ:ବଙ୍ଗଳାଦେଶରେ ଥିବା ହିନ୍ଦୁ ମନ୍ଦିର
ଚନ୍ଦ୍ରମୋହନ ମହାରଣା

**ଚନ୍ଦ୍ରମୋହନ ମହାରଣା** (୧୮୬୯-୧୯୨୯) ଜଣେ ଓଡ଼ିଆ ଶିକ୍ଷାବିତ୍ ଓ ସଙ୍ଗଠକ ଥିଲେ । ତାଙ୍କ ରଚନାବଳୀ ମଧ୍ୟରେ କବିତା ପୁସ୍ତକ *ନବୋଦ୍ୟମ* (୧୮୮୮) ଏବଂ ପାଠ୍ୟପୁସ୍ତକ *ଚନ୍ଦ୍ରମୋହନ କଥାବଳୀ,* *ଓଡ଼ିଆ ବ୍ୟାକରଣ* (ପ୍ରଥମ ସୋପାନ) ଏବଂ *ରଚନା ଶିକ୍ଷା* (ପ୍ରଥମ ସୋପାନ) ଆଦି ଅନ୍ୟତମ । ସେ ବାଲେଶ୍ୱର ଜିଲ୍ଲା ସ୍କୁଲରେ ଶିକ୍ଷକତା ଆରମ୍ଭ କରି କଟକ ଟ୍ରେନିଂ ସ୍କୁଲକୁ ବଦଳି ହୋଇଥିଲେ ଏବଂ ସେଠାରେ ମଧୁସୂଦନ ରାଓଙ୍କ ସହ ମିଶି ୧୮୯୩ ଡିସେମ୍ବର ୧୨ରେ "ଆଲୋଚନାସଭା" ନାମକ ଓଡ଼ିଆ ସାହିତ୍ୟ ଆଲୋଚନା ଗଠନରେ ମୁଖ୍ଯ ଭୂମିକା ନିଭାଇଥିଲେ । ପରେ ତାହା ୧୯୦୩ ମଇ ୭ରେ ଉତ୍କଳ ସାହିତ୍ୟ ସମାଜରେ ପରିଣତ ହେଲା ଓ ସେ ତାହାର ସମ୍ପାଦକ ହୋଇଥିଲେ । ସେ ୧୯୦୩ରେ ସେ ପୁରୀ ଜିଲ୍ଲା ସ୍କୁଲର ପ୍ରଥମ ଓଡ଼ିଆ ପ୍ରଧାନ ଶିକ୍ଷକ ଭାବେ ନିଯୁକ୍ତ ହୋଇଥିଲେ ।

## ପ୍ରାରମ୍ଭିକ ଜୀବନ ଓ ଶିକ୍ଷା 
ଚନ୍ଦ୍ରମୋହନ ମହାରଣା ୧୮୬୯ ମସିହାରେ ବାଲେଶ୍ୱର ଜିଲ୍ଲାର ରେମୁଣା ନିକଟବର୍ତ୍ତୀ ପୁରୁଷୋତ୍ତମପୁର ଗ୍ରାମରେ ଏକ ସ୍ୱର୍ଣ୍ଣକାର ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ମାତାଙ୍କ ନାମ ଥିଲା ଦେବକୀ ଓ ପିତାଙ୍କର ଅନାଦି । ବାପା ମହାରଣା କୌଳିକ ସ୍ୱର୍ଣ୍ଣକାର ବ୍ୟବସାୟ କରୁଥିଲେ । ରେମୁଣାର ଭର୍ଣ୍ଣାକୁଲାର ସ୍କୁଲ (ଦେଶୀୟ ଭାଷା ବିଦ୍ୟାଳୟ)ରେ ତାଙ୍କର ଶିକ୍ଷାରମ୍ଭ ହୋଇଥିଲା ଓ ୧୮୮୦ରେ ସରିଥିଲା । ସେ ଏହି ବିଦ୍ୟାଳୟରୁ ପାସକରି ଛାତ୍ରବୃତ୍ତି ପାଇ ବାଲେଶ୍ୱର ଜିଲ୍ଲା ସ୍କୁଲରେ ପଢ଼ିଥିଲେ । ପରେ ୧୮୮୭ରେ କଲିକତା ବିଶ୍ୱବିଦ୍ୟାଳୟରେ ପ୍ରବେଶିକା ପରୀକ୍ଷାରେ ପ୍ରଥମ ସ୍ଥାନ ଅଧିକାର କରି ପ୍ରାଦେଶିକ ବୃତ୍ତି ପାଇ ସେଠାରେ ଏଫ୍‍.ଏ. ପଠନ ଆରମ୍ଭ କରିଥିଲେ । ୧୮୮୭ରେ ସେ ଏଫ୍‍.ଏ.ରେ ପାସକରିଥିଲେ । ସେଥିରେ ପ୍ରଥମ ସ୍ଥାନ ଅଧିକାର କରି ୨୦ ବର୍ଷ ବୟସରେ ୧୮୯୦ ଖ୍ରୀଷ୍ଟାବ୍ଦରେ ବି.ଏ. (କଳା ସ୍ନାତକ) ପାସ୍‍ କରିଥିଲେ । ପରେ ବାଲେଶ୍ୱର ଜିଲ୍ଲା ସ୍କୁଲରେ ଶିକ୍ଷକ ଭାବେ ନିଯୁକ୍ତି ପାଇବା ପାରେ ରାସମଣି ଦେବୀଙ୍କ ସହ ତାଙ୍କର ବିବାହ ହୋଇଥିଲା । ଏହି କେନ୍ଦ୍ରରେ ପ୍ରାଚୀନ ଓ ଆଧୁନିକ ଓଡ଼ିଆ ସାହିତ୍ୟର ଆଲୋଚନା ହେଉଥିଲା । ୧୯୦୩ ମସିହା ମଇ ମାସ ୭ ତାରିଖରେ ଉତ୍କଳ ସାହିତ୍ୟ ସମାଜ ବିଧିବଦ୍ଧ ଭାବେ ଗଠିତ ହୋଇଥିଲା । ଆଲୋଚନାସଭାରେ ସାହିତ୍ୟ ଚର୍ଚ୍ଚା ଅବକାଶରେ ପ୍ରକାଶ କ୍ଷେତ୍ର ପତ୍ରିକାର ଅଭାବ ଅନୁଭୂତ ହେବାରୁ ଟ୍ରେନିଂ ସ୍କୁଲଠାରେ ମଧୁସୂଦନ, ସାଧୁ ଚରଣ ରାୟ, ଚନ୍ଦ୍ରମୋହନ, ଫକୀର ମୋହନ ସେନାପତି, କୃଷ୍ଣପ୍ରସାଦ ଚୌଧୁରୀ ଓ ବିଶ୍ୱନାଥ କର ମିଶି *ଉତ୍କଳ ସାହିତ୍ୟ* ପତ୍ରିକା ସ୍ଥାପନା କରିଥିଲେ । ଚନ୍ଦ୍ରମୋହନ ଏହାର ସମ୍ପାଦକ ମଧ୍ୟ ଥିଲେ । ଆଲୋଚନା ସଭାରେ ପଠିତ ଓ ଆଲୋଚିତ ପ୍ରବନ୍ଧମାନ ସେଥିରେ ପ୍ରକାଶିତ ହେଉଥିଲା ।

## ରଚନାବଳୀ 
* *ନବୋଦ୍ୟମ* (୧୮୮୮, କବିତା)
* *ଚନ୍ଦ୍ରମୋହନ କଥାବଳୀ* (ପାଠ୍ୟପୁସ୍ତକ)
* *ଓଡ଼ିଆ ବ୍ୟାକରଣ* (ପ୍ରଥମ ସୋପାନ; ପାଠ୍ୟପୁସ୍ତକ)
* ଏବଂ *ରଚନା ଶିକ୍ଷା* (ପ୍ରଥମ ସୋପାନ; ପାଠ୍ୟପୁସ୍ତକ)

## ଆଧାର 
ଶ୍ରେଣୀ:୧୮୬୯ ଜନ୍ମ
ଶ୍ରେଣୀ:୧୯୨୯ ମୃତ୍ୟୁ
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରୀହର୍ଷ ମିଶ୍ର

**ଶ୍ରୀହର୍ଷ ମିଶ୍ର** (୧୬ ଜୁନ ୧୯୧୭, ଛାମୁଣ୍ଡା, ଗଞ୍ଜାମ ଜିଲ୍ଲା - ୮ ଏପ୍ରିଲ ୧୯୮୪) ଓଡ଼ିଆ ଭାଷାର ଜଣେ ପୁରୁଣା ସାମ୍ବାଦିକ ଓ ଲେଖକ। ପିତା ରାମଚନ୍ଦ୍ର ମିଶ୍ର ଓ ମାତା ଜେମା ଦେବୀ। ୧୯୩୦ରେ, ମାତ୍ର ୧୩ ବର୍ଷ ବୟସରେ ସେ ସ୍ବାଧୀନତା ସଂଗ୍ରାମରେ ଯୋଗ ଦେଇ ଜେଲ ଯାଇଥିଲେ। ପରେ ମଧ୍ୟ ଅନେକ ଥର ଜେଲ ଯାଇଥିଲେ। ୧୯୩୭ରେ ଶଶୀଭୂଷଣ ରଥଙ୍କ ସମ୍ପାଦିତ ଦୈନିକ ଆଶାରେ ସେ ସହ ସମ୍ପାଦକ ଭାବେ ଯୋଗ ଦେଇଥିଲେ ମାତ୍ର ନେତାଜୀଙ୍କ ସହ ସହଯୋଗ କରୁଥିଲେ। ୧୯୪୬ରେ ଜେଲରୁ ମୁକ୍ତ ହେବାପରେ ସେ ପ୍ରଥମେ ସମାଜ ଓ ପରେ କଳିଙ୍ଗ, ଜନଶକ୍ତି, ଏବଂ ପ୍ରଜାତନ୍ତ୍ରରେ ସାମ୍ବାଦିକତା କରିଥିଲେ। ତାଙ୍କର ଭ୍ରମଣ କାହାଣୀ *ପଶ୍ଚିମ ଦିଗନ୍ତ* ଲୋକପ୍ରିୟ।

ସ୍ୱାଧୀନୋତ୍ତର ଗଞ୍ଜାମର ଅନ୍ୟତମ ରାଜନୀତିଜ୍ଞ ବୃନ୍ଦାବନ ନାୟକଙ୍କ ଉଦ୍ୟମରେ ୧୯୮୨ରେ ‘ଦୈନିକ ଆଶା’ ପୁନଃସଂସ୍ଥାପିତ ହୋଇଥିଲା । ଗଞ୍ଜାମ ଜନ୍ମିତ ବର୍ଷିଆନ ସାମ୍ବାଦିକ ଶ୍ରୀହର୍ଷ ମିଶ୍ର ଏହାର ସମ୍ପାଦନା ଦାୟିତ୍ୱ ଗ୍ରହଣ କରିଥିଲେ । ଶ୍ରୀହର୍ଷ ମିଶ୍ର ଛାତ୍ରାବସ୍ଥାରେ ପାରଳାଖେମୁଣ୍ଡି ମହାରାଜା ଉଚ୍ଚ ବିଦ୍ୟାଳୟରେ ଅଧ୍ୟୟନ କାଳରେ ସ୍ୱାଧୀନତା ସଂଗ୍ରାମରେ ଯୋଗଦେଇ ଜେଲ ଦଣ୍ଡ ଆଦେଶ ପାଇଥିଲେ । ବାଳବନ୍ଦୀ ହିସାବରେ ତାଙ୍କୁ ରାଜ୍ୟବାହାର ଜେଲକୁ ସ୍ଥାନାନ୍ତରିତ କରାଯାଇଥିଲା । ଯୁବାବସ୍ଥାରେ ସେ ଜେଲରୁ ମୁକୁଳିବା ବେଳକୁ ଓଡ଼ିଶା ଫେରିବା ପାଇଁ ବାଟଖର୍ଚ୍ଚ ବାବଦରେ କିଛି ଟଙ୍କା ତତ୍ କାଳୀନ ‘ସମାଜ’ର ସମ୍ପାଦକ ରାଧାନାଥ ରଥ ଶ୍ରୀହର୍ଷ ମିଶ୍ରଙ୍କ ନିକଟକୁ ଜେଲ ଠିକଣାରେ ପଠାଇଥିଲେ ।

ଶ୍ରୀହର୍ଷ ମିଶ୍ର ଗଞ୍ଜାମ ଫେରିବାପରେ ରାଧାନାଥ ରଥଙ୍କୁ ଦେଖା କରିବା ନିମନ୍ତେ କଟକ ଯାଇଥିଲେ । ରାଧାନାଥ ରଥ ଶ୍ରୀହର୍ଷ ମିଶ୍ରଙ୍କୁ ‘ସମାଜ’ରେ ସହ-ସମ୍ପାଦକଭାବେ ଯୋଗ ଦେବାକୁ କହିଥିଲେ । ଶ୍ରୀହର୍ଷ ମିଶ୍ରଙ୍କ ପାଠ ପଢ଼ାରେ ତ ଡ଼ୋର ବନ୍ଧା ସରିଥିଲା, ସ୍ୱାଧୀନତା ସଂଗ୍ରାମ ଛଡ଼ା ଅନ୍ୟ କୌଣସି ସଂପୃକ୍ତି ନଥିବା ହେତୁ ସେ ‘ସମାଜ’ରେ ରହିଗଲେ । ଦୀର୍ଘକାଳ ଧରି କଟକରେ ସାମ୍ବାଦିକତା ଅବସରରେ ‘ସମାଜ’ ଓ ‘ପ୍ରଜାତନ୍ତ୍ର’ର ସମ୍ପାଦକ ରୂପେ କାର୍ଯ୍ୟକରି ବୃନ୍ଦାବନ ନାୟକଙ୍କ ନିମନ୍ତ୍ରଣକ୍ରମେ ବ୍ରହ୍ମପୁରରେ ନବପ୍ରତିଷ୍ଠିତ ‘ଦୈନିକ ଆଶା’ର ସମ୍ପାଦକ ଭାବେ ଯୋଗ ଦେଇଥିଲେ ।

ସେମାନଙ୍କ ମଧ୍ୟରେ ଥିଲେ ଅଶୋକ ଦାସ, ଶ୍ରୀହର୍ଷ ମିଶ୍ର, ବିଜୟ. ବଳରାମ ମହାନ୍ତି, ହରିହର ପୂଜାପଣ୍ଡା ଓ ...

9 Oct 2018 — ... ମିଶ୍ର, ନନ୍ଦ କିଶୋର ଦାସ, ଉଦୟନାଥ ଷଡ଼ଙ୍ଗୀ, ଶ୍ରୀହର୍ଷ ମିଶ୍ର, ବିନୋଦ କାନୁନ୍‍ଗୋ, ଫକୀର ମିଶ୍ର ...

ଶ୍ରୀହର୍ଷ ମିଶ୍ର — ପଶ୍ଚିମ ଦିଗନ୍ତ,

Odisha is rich in giving birth to some of the eminent persons who create history in and outside the country. Shreeharsa Mishra was one among them.

8 Aug 2022 — Sreeharsha Mishra was born on 16 June 1917 to Ram Chandra Mishra and Jema Devi in village Chhamunda near Jagannath Prasad of Ganjam district ...
ରଣଧୀର ଦାସ

**ରଣଧୀର ଦାସ** (୨୩ ସେପ୍ଟେମ୍ବର ୧୯୩୮, କଟକ - ୭ ଫେବୃୟାରୀ ୨୦୨୨, କଟକ) ଜଣେ ଓଡ଼ିଆ ଭାଷାର ସାମ୍ବାଦିକ ଏବଂ କଥାଚିତ୍ର ପ୍ରଯୋଜକ ତଥା ଅଭିନେତା ଥିଲେ । ୪୫ ବର୍ଷ ଧରି ଜୀବନରଙ୍ଗ ପତ୍ରିକାର ସେ ସମ୍ପାଦକ ଥିଲେ। 

ତାଙ୍କ ପିତା ଥିଲେ ନରେନ୍ଦ୍ର ପ୍ରସାଦ ଦାସ ଓ ମାତା କଲ୍ୟାଣୀ ଦେବୀ । ରେଭେନ୍‍ସା କଲେଜିଏଟ ସ୍କୁଲରେ ଅଧ୍ୟୟନ ସାରିବା ପରେ ରେଭେନ୍‍ସା କଲେଜରେ ସ୍ନାତକ ଶିକ୍ଷା ...

ରଣଧୀର ଦାସ ୧୯୩୮ମସିହା ସେପ୍ଟେମ୍ବର ୨୩ତାରିଖରେ ଡଗରପଡ଼ାରେ ଜନ୍ମଗ୍ରହଣ କରିଥିଲେ। ରେଭେନ୍‌ସା କଲିଜିଏଟରୁ ମାଟ୍ରିକ୍ ପାସ୍ କରିବା ପରେ ରେଭେନ୍‌ସା କଲେଜରେ ଉଚ୍ଚଶିକ୍ଷା ଗ୍ରହଣ କରିଥିଲେ। ପରେ ସେ ମାନ୍ଦ୍ରାଜ୍‌ରେ ସିଭିଲ ଇଞ୍ଜିନିୟରିଂ ଶିକ୍ଷା ସମାପ୍ତ କରି ବ୍ୟବସାୟ‌ରେ ପାଦ ଦେଇଥିଲେ। ପରବର୍ତ୍ତୀ ସମୟରେ ସେ କଟକ ଡଗରପଡ଼ା ଘରେ ‘ଜାତୀୟ ଦୂରଦର୍ଶନ ଓ ଚଳଚ୍ଚିତ୍ର ପ୍ରତିଷ୍ଠାନ ଗଢ଼ି ବହୁ ଓଡ଼ିଆ ଯୁବକଯୁବତୀଙ୍କୁ ପ୍ରଶିକ୍ଷଣ ପ୍ରଦାନ କରିଥିଲେ। ଶ୍ରୀ ଦାସ ‘ଜୀବନରଙ୍ଗ’ ନାମକ ଏକ ଓଡ଼ିଆ ପତ୍ରିକା ପ୍ରକାଶନ କରି ଦୀର୍ଘ ୪୫ବର୍ଷ ଧରି ତାହାର ସଂପାଦନା କରୁଥିଲେ। ‘ମଥୁରା ବିଜୟ’, ‘ମାଂସର ବିଳାପ ଭଳି ଓଡ଼ିଆ ଚଳଚ୍ଚିତ୍ର ପ୍ରଯୋଜନା କରିବା ସହିତ ‘କଥା କହିବ ମୋ ମଥା ସିନ୍ଦୂର’ ଓ ‘ପୁଅ ଭାଙ୍ଗିଦେଲା ସୁନା ସଂସାର ଭଳି ଚଳଚ୍ଚିତ୍ରରେ ସେ ଅଭିନୟ ମଧ୍ୟ କରିଥିଲେ। ଶ୍ରୀ ଦାସ ‘ଗୋଟିଏ କେନ୍ଦ୍ର ଦୁଇଟି ବୃତ୍ତ’, ‘ଲୋହିତ ସନ୍ଧ୍ୟା’, ‘ଗଳ୍ପ ଆଜି ଓ କାଲି’, ‘ଝଡ଼ ଓ ଝଙ୍କାର’, ‘ଶେଷ ପାହାଚ’ ଭଳି କଥା ସାହିତ୍ୟ ରଚନା କରି ‌ସ୍ବତନ୍ତ୍ର ପାଠକୀୟ ଶ୍ରଦ୍ଧା ଅର୍ଜନ କରିଥିଲେ। 

ଚଳଚ୍ଚିତ୍ର ସମୀକ୍ଷା ଓ ସାରସ୍ବତ ସାଧନା ପାଇଁ ସେ ଅନେକ ଅନୁଷ୍ଠାନ ପକ୍ଷରୁ ସମ୍ମାନ ଓ ସମ୍ବର୍ଦ୍ଧନା ଲାଭ କରିଛନ୍ତି।

କଟକ ଡଗରପଡାସ୍ଥିତ ତାଙ୍କ ଘରେ ସେ ଜାତୀୟ ଦୂରଦର୍ଶନ ଓ ଚଳଚ୍ଚିତ୍ର ପ୍ରତିଷ୍ଠାନ ନାମରେ ଓଡ଼ିଶାର ପ୍ରଥମ ସିନେମା ପ୍ରଶିକ୍ଷଣ ସ୍କୁଲ ଖୋଲିଥିଲେ। ଆଜିର ବହୁ ସିନେ ଓ ଟେଲି କଳାକାର ତାଙ୍କ ସ୍କୁଲରୁ ହିଁ ଅଭିନୟ ଶିକ୍ଷା ଗ୍ରହଣ କରି ଆଜି ପ୍ରତିଷ୍ଠିତ ହୋଇପାରିଛନ୍ତି।

ରଣଧୀରବାବୁ ବାବୁଲାଲ୍ ଯୋଶୀଙ୍କୁ କହିଲେ ଯେ ପ୍ରଥମେ ସୁଶୀଲ ମୁଖାର୍ଜୀଙ୍କୁ ତାଙ୍କର ପ୍ରାପ୍ୟ ଦିଆଯାଇ କଲିକତା ଫେରିଯିବାକୁ କୁହାଯାଉ। ତାଙ୍କରି ପରାମର୍ଶରେ ନିର୍ଦ୍ଦେଶକ ସୁଶୀଲ ମୁଖାର୍ଜୀଙ୍କୁ ଚୁକ୍ତିବଦ୍ଧ ହୋଇଥିବା ଟଙ୍କା ଦିଆଗଲା ଓ ସେ କଲିକତା ଚାଲିଗଲେ। ହେଲେ ‘ମଥୁରା ବିଜୟ’ର ନିର୍ଦ୍ଦେଶନା ଦେବେ କିଏ। ସେହି ସମୟରେ ମାଡ୍ରାସର ପ୍ରଖ୍ୟାତ ନାମା ପ୍ରଯୋଜକ ଏଲ୍ ଭି ପ୍ରସାଦଙ୍କ ପୁତୁରା ଏ ସଞ୍ଜୀବ ‘ସତୀ ଅନସୂୟା’ ନାମରେ ଏକ ଓଡ଼ିଆ ଚଳଚ୍ଚିତ୍ରର ନିର୍ଦ୍ଦେଶନା ଦେଇ ଓଡ଼ିଶାରେ ବେଶ୍ ନାଆଁ କରିସାରିଥିଲେ। ତାଙ୍କୁ ନିର୍ଦ୍ଦେଶନା ଦାୟିତ୍ୱ ଦେବା ଉଦ୍ଦେଶ୍ୟରେ ପ୍ରଯୋଜକ ବାବୁଲାଲ ଯୋଶୀ ଓ ରଣଧୀର ଦାସ ମାଡ୍ରାସ ଯାଇ ଏ ସଞ୍ଜୀବଙ୍କ ସହିତ କଥାବାର୍ତ୍ତା ହୋଇଥିଲେ। ନିର୍ଦ୍ଦେଶକ ଏ ସଞ୍ଜୀବ ପ୍ରଥମ ସର୍ତ୍ତ ରଖିଥିଲେ ଯେ ସେ ନିଜର ପୁରା ୟୁନିଟ୍ ଦେଇ କଟକ ଯିବେ ଓ ଫିଲ୍ମର  ସୁଟିଂ କରିବେ।
ବସନ୍ତ ପଟ୍ଟନାୟକ

**ବସନ୍ତ ପଟ୍ଟନାୟକ** ଥିଲେ ଜଣେ ଓଡ଼ିଆ ଭାଷା ସାମ୍ବାଦିକ ଯିଏ ଅନେକ ବର୍ଷ ଧରି ଚିତ୍ରପୁରୀ ପତ୍ରିକାର ସମ୍ପାଦନା କରିଥିଲେ। 

ବସନ୍ତ ପଟ୍ଟନାୟକଙ୍କ ସମ୍ପାଦନାରେ କଟକରୁ ପ୍ରକାଶିତ ‘ଚିତ୍ରପୁରୀ’ ପତ୍ରିକା ପାଠକ ମହଲରେ ବେଶ ଆଦୃତ ହୋଇଥିଲା । କଟକରୁ ପ୍ରକାଶ ପାଇବା ପୂର୍ବରୁ ଏହା ଲିଥୋ ପ୍ରକ୍ରିୟାରେ ଛପା ହୋଇ କିଛି ଦିନ ପାଇଁ ବମ୍ବେରୁ ପ୍ରକାଶ ଲାଭ କରିଥିଲା । **By Saral Kumar Das**  **February 19, 2020** 

୧୯୩୦ ଦଶକ ମଧ୍ୟଭାଗରେ, ଏକ ନୂତନ ଚଳଚ୍ଚିତ୍ର କର୍ମୀ ଭାରତୀୟ ସିନେ ଧାରାକୁ ଆସିଲେ ଆଉ ସେମାନଙ୍କୁ କୁହାଗଲା ଚଳଚ୍ଚିତ୍ର ସମାଲୋଚକ । ସେମାନେ ଶିଳ୍ପ ଓ ଷ୍ଟାରଡମ୍ ଏବଂ ଚଳଚ୍ଚିତ୍ର ଓ ସର୍ବସାଧାରଣଙ୍କ ମଧ୍ୟରେ ସଂଯୋଗ ରେଖା ଟାଣିଲେ । ୧୯୩୦ ଏବଂ ୧୯୪୦ ଦଶକରେ ଭାରତୀୟ ଚଳଚ୍ଚିତ୍ର ସାମ୍ବାଦିକତାର ଆବିର୍ଭାବ ସିନେମା ଏବଂ ଶିଳ୍ପକୁ ନେଇ ଏକ ପ୍ରେରଣାପ୍ରଦ ଇତିହାସର ସୂତ୍ରପାତ କଲା । ଚଳଚ୍ଚିତ୍ର ସାମ୍ବାଦିକତା ଆକ୍ଷରିକ, ଦୃଶ୍ୟ ଭିତ୍ତିକ ଓ ବୈଷୟିକ ଧାରାରେ ଦର୍ଶକ ଓ ଚଳଚ୍ଚିତ୍ର ମଧ୍ୟରେ ସଂଯୋଗ ସେତୁ ନିର୍ମାଣ କଲା । ଏହି ସୂତ୍ରରୁ ଆସିଲା ଚଳଚ୍ଚିତ୍ର ପତ୍ରିକା ଏବଂ ତାହାର ଚର୍ଚ୍ଚା ଏହି ସ୍ତମ୍ଭରେ ହୋଇ ଆସୁଛି |

୧୯୫୮ ମସିହାରେ ଓଡ଼ିଆ ଯୁବକ ବସନ୍ତ ପଟ୍ଟନାୟକ ଚଳଚ୍ଚିତ୍ର ତାରକା ହେବା ପାଇଁ ବମ୍ବେରେ ନିଜ ଭାଗ୍ୟ ପରୀକ୍ଷା କରୁଥିଲେ ସଂଘର୍ଷ କରୁଥିଲେ । ତାଙ୍କୁ ସଫଳତା ମିଳିଲା ମିଳିଲା ନାହିଁ । ବିଫଳ ହୋଇ ବମ୍ବେରୁ ନିଜର ଓଡ଼ିଆ ହସ୍ତାକ୍ଷରରେ ଚଳଚ୍ଚିତ୍ର ପତ୍ରିକା ଚିତ୍ରପୁରୀ ଆରମ୍ଭ କଲେ । ଚିତ୍ରପୁରୀ ସଫଳ ହେଲା ଏବଂ କଟକକୁ ସ୍ଥାନାନ୍ତରିତ ହେଲା । ୧୯୫୯ ମସିହାରେ ଚିତ୍ରପୁରୀର କଟକରୁ ନିୟମିତ ପ୍ରକାଶନ ଆରମ୍ଭ ହେଲା ​​ଏବଂ ପତ୍ରିକା ଅଦ୍ୱିତୀୟ ମାନ୍ୟତା ହାସଲ କଲା ​​। By **ସୂର୍ଯ୍ୟ ଦେଓ** On **Jul 17, 2021** 

ଓଡ଼ିଆ ତରୁଣ ଜଣକ ଆଶ୍ଚର୍ଯ୍ୟ ହୋଇଗଲେ, ଆହୁରି ଆଶ୍ଚର୍ଯ୍ୟ ହେଲେ ସେତେବେଳେ, ଯେତେବେଳେ ନିଜେ ଦିଲୀପ କୁମାର ଯାଇ ତାଙ୍କୁ ପାଛୋଟି ଆଣିଲେ । କିଏ ସେ? କିଏ ଜଣେ କହିଲେ ସେ ଆର୍‌. କେ. କରଞ୍ଜିଆ, ପ୍ରଖ୍ୟାତ ଚଳଚ୍ଚିତ୍ର ସାମ୍ବାଦିକ । ଚଳଚ୍ଚିତ୍ର ସମ୍ବାଦିକ! ଯାହାଙ୍କ ପାଇଁ ନିଜେ ଦିଲୀପ କୁମାର ଅପେକ୍ଷା କରନ୍ତି, ସୁଟିଂ ବନ୍ଦ ହୋଇଯାଏ, ନିଜେ ଦିଲୀପ କୁମାର ଯାହାଙ୍କୁ ପାଛୋଟି ଆଣନ୍ତି! ତରୁଣଙ୍କ ବିଚାର ବଦଳିଗଲା, ସେ ସ୍ଥିର କଲେ ଚଳଚ୍ଚିତ୍ରରେ ଅଭିନୟ ନହେଲା ନାହିଁ, ଚଳଚ୍ଚିତ୍ର ସାମ୍ବାଦିକ ହେବେ । ହୁଏତ ତାଙ୍କୁ ବି ଏମିତି ତାରକାମାନେ ଅପେକ୍ଷା କରିପାରନ୍ତି । ସେୟା ହେଲା, ୧୯୫୯ରୁ ସେ ବମ୍ବେରୁ ଓଡ଼ିଆରେ ହାତଲେଖା ପତ୍ରିକା ‘ଚିତ୍ରପୁରୀ’ ଆରମ୍ଭ କଲେ । ଛାପିବା ପାଇଁ ଅର୍ଥ ନ ଥାଏ, ନିଜେ ହାତରେ ଲେଖି ତାହାର ଲିଥୋ କରି ବମ୍ବେର ଓଡ଼ିଆମାନଙ୍କୁ ବିକ୍ରି କଲେ । ତିନିଟି ସଂଖ୍ୟା ପ୍ରକାଶିତ ହେଲା । ଳୋକପ୍ରିୟ ହେଲା ।

ବମ୍ବେର କେତେକ ଓଡ଼ିଆ ଆର୍ଥିକ ସାହାଯ୍ୟ ବି କଲେ । ସେମାନଙ୍କ ଲେଖା ବି ପ୍ରକାଶିତ ହେଲା । ‘ଚିତ୍ରପୁରୀ’ର ଜନ୍ମଜାତକ ଲେଖାହେଲା ବମ୍ବେରେ । ଯିଏ ଲେଖିଥିଲେ ସେ ତରୁଣ ଥିଲେ ବସନ୍ତ ପଟ୍ଟନାୟକ । ଆଖିଏ ସ୍ୱପ୍ନ ନେଇ ବମ୍ବେ ଯାଇଥିଲେ ଚଳଚ୍ଚିତ୍ରରେ ଅଭିନୟ କରିବାକୁ, ବମ୍ବେରୁ ଆଖିଏ ସ୍ୱପ୍ନ ନେଇ ଫେରିଆସିଲେ କଟକ । ସେ ସ୍ୱପ୍ନ ଥିଲା ଓଡ଼ିଆରେ ଚଳଚ୍ଚିତ୍ର ପତ୍ରିକା ପ୍ରକାଶନର ସ୍ୱପ୍ନ । By **ସୂର୍ଯ୍ୟ ଦେଓ** On **Jul 24, 2021**
ଇନ୍ଦ୍ରଧନୁ

**ଇନ୍ଦ୍ରଧନୁ** ୧୯୯୩ ମସିହାରେ କଟକରୁ ପ୍ରକାଶିତ ହୋଇଥିବା ଏକ ପତ୍ରିକା। ବିଜୁଳି ସହିତ ଏହାର ଦୀର୍ଘ ବିବାଦ ଓଡ଼ିଆ ସାହିତ୍ୟର ଇତିହାସରେ ଏକ ଆମୋଦକର ଅଧ୍ଯାୟ।  

ସାହିତ୍ୟର ଇତିହାସରେ ଏକ ଆମୋଦକର ଅଧ୍ଯାୟ।  

9 Jan 2023 — ଓଡ଼ିଆ ସାହିତ୍ୟରେ ଇନ୍ଦ୍ରଧନୁ ବିଜୁଳି କଳି ଦୀର୍ଘ. ୪ ବର୍ଷ କାଳ ଲାଗି ରହିଥିଲା। ଓଡ଼ିଆ.

ପତ୍ରିକା 'ଇନ୍ଦ୍ରଧନୁ' ଓ 'ବିଜୁଳି' ଯଥାକ୍ରମେ ଉପେନ୍ଦ୍ରଭଞ୍ଜ ଓ ରାଧାନାଥ. ରାୟଙ୍କର ଗୁଣଗାନ କରି ...

ବିଂଶ ଶତାବ୍ଦୀର

ଓଡ଼ିଆ ସାହିତ୍ୟ ସମାଜରେ ହୋଇଥିଲା ଏକ ସାହିତ୍ୟ ଯୁଦ୍ଧ ଯାହା

“ବୀଜୁଳୀ-ଇନ୍ଦ୍ରଧନୁ ସଂଘର୍ଷ” ନାମରେ ଜଣାଶୁଣା । ଗୋଟିଏ ପଟରେ ଥିଲେ କବିବର ରାଧାନାଥ ରାୟ ଅନ୍ୟ ପଟରେ ତାଙ୍କ ବିରୋଧୀ କବିସମ୍ରାଟ ଉପେନ୍ଦ୍ର ଭଞ୍ଜଙ୍କ ନାଆଁରେ ତାଙ୍କର ବିରୋଧ କରୁଥିଲେ ।

ବାମଣ୍ଡାରାଜା ସୁଢଳଦେବ କବିବରଙ୍କର ସମର୍ଥକ ଥିଲେ ତେଣୁ ତାଙ୍କ ପ୍ରଚେଷ୍ଟାରେ

ରାଜଧାନୀ ଦେବଗଡ଼ରୁ ପ୍ରକାଶ ପାଇଲା ବିଜୁଳି ପତ୍ରିକା ।

ବିଜୁଳି ପତ୍ରିକା ବିପକ୍ଷରେ ପ୍ରକାଶିତ ହେଲା ଇନ୍ଦ୍ରଧନୁ ପତ୍ରିକା । ଇନ୍ଦ୍ରଧନୁ ପତ୍ରିକାର ସମର୍ଥକଙ୍କ ମଧ୍ୟରେ ଥିଲେ ଗୋପାଳବଲ୍ଲଭ ଦାଶ,ଗୌରୀଶଙ୍କର ରାୟ,ରମାଶଂକର ରାୟ,ବନମାଳୀ ସିଂହ ଭଳି ବ୍ୟକ୍ତିତ୍ୱ........

ଇନ୍ଦ୍ରଧନୁବାଲା ତାଙ୍କ ପ୍ରତିପକ୍ଷଙ୍କୁ ବଙ୍ଗାଳି ସାହିତ୍ୟର ଓଡ଼ିଆକରଣ କରିବାର ଆରୋପ ଲଗାଉଥିଲା ବେଳେ

ବିଜୁଳି ଦଳ ଇନ୍ଦ୍ରଧନୁବାଲାଙ୍କ କବିତା ଓ କାବ୍ୟକୁ

ଡିକ୍ସନାରୀ ଓ ଅଶ୍ଳୀଳ ଆଖ୍ୟା ଦେଇ ମସୀଯୁଦ୍ଧ ଆରମ୍ଭ କରିଦେଇଥାନ୍ତି ।

ଗୋପବନ୍ଧୁ ଦାସ ପୁରୀ ଜିଲ୍ଲା ସ୍କୁଲରେ ପଢିଲା ଦିନୁଁ ଇନ୍ଦ୍ରଧନୁର ପକ୍ଷ ।

(ଶ୍ରୀ ନୀଳକଣ୍ଠ ଦାଶଙ୍କର ଆତ୍ମଜୀବନୀରୁ) 

*